ועדת הכספים, כנסת 20, פרוטוקול מספר 410, 2016-07-11 11:45

משה גפני: צהריים טובים.

משה גפני: אני מתכבד לפתוח את ישיבת ועדת הכספים.

משה גפני: על סדר היום שינויים בתקציב.

משה גפני: להתחיל בחטיבה להתיישבות?

<קריאות: כן.

סתיו שפיר: אפשר לקבל סדר יום להצבעות?

סתיו שפיר: על מה מצביעים היום?

משה גפני: על העברות ועודפים.

סתיו שפיר: איזה העברות ואיזה עודפים?

משה גפני: ממשלת ארצות-הברית.

סתיו שפיר: איזה העברות ועודפים?

משה גפני: מה זה איזה העברות?

משה גפני: מה שהחברים קיבלו.

סתיו שפיר: יש הרבה מאוד מידע והעברות שהם לא לפי נוהל.

סתיו שפיר: נמסר לנו מהייעוץ המשפטי שהוא יענה רק על מה שבנוהל.

משה גפני: אני הולך להסביר לך מה הולך לקרות היום, ומה קרה אתמול, ומה נראה לי שהולך לקרות מחר.

סתיו שפיר: על אתמול לא צריך.

מיקי רוזנטל: דווקא מחר יש הפתעה.

משה גפני: תמונת המצב היא כזאת.

משה גפני: אנחנו לא סוטים מהדרך.

משה גפני: יש עלי לחצים בלתי רגילים, באמת.

משה גפני: אנחנו קבענו נוהל, ואנחנו פועלים לפי הנוהל.

משה גפני: אנחנו לא משנים מדרכנו.

משה גפני: יש דבר חמור שהתפתח במהלך הימים האחרונים או התקופה האחרונה.

משה גפני: אנחנו מקבלים את ההסברים לפי הנוהל.

משה גפני: אנחנו מקבלים את זה מאגף תקציבים לגבי העברות, אבל מקבלים בעיקר מהמשרדים עצמם.

משה גפני: אנחנו מקבלים פירוט, והדיון שהתקיים בהעברות שהיו על-פי הנוהל הם דיונים מצוינים.

משה גפני: זה מה שרצינו שיהיה, וזה אכן מתקיים.

משה גפני: אנחנו כמעט מסיימים את העודפים ואת ההעברות, אבל לא היום כי חלק גדול ממה שהגיע היום אני לא מביא כי לפי הנוהל צריך יומיים.

משה גפני: אז אנחנו מחכים יומיים ונעשה את זה בישיבה הבאה.

משה גפני: אני לא יודע איך להגיד את זה, אבל נדמה לי שאומרים למשרדים לא לתת דברי הסבר.

משה גפני: אני הולך לבדוק את זה.

סתיו שפיר: מי אומר להם?

משה גפני: מישהו אומר להם בממשלה.

משה גפני: המציאות היא שאנחנו כבר כמעט אחרי זה.

משה גפני: יש הסברים - -

סתיו שפיר: למה שלאוצר יהיה אינטרס שהמשרדים לא יעבירו הסברים?

משה גפני: אני לא אמרתי האוצר.

משה גפני: למה את מכניסה לי מילים לפה?

משה גפני: אמרתי שיש כאלה שאומרים למשרדים לא לתת דברי הסבר, ואפילו מתלווה לזה משפט כזה או אחר שאני לא רוצה להגיד אותו כי לא בדקתי.

משה גפני: אנחנו עושים את העבודה.

משה גפני: הדיונים מעניינים, הם לא דיוני סרק.

משה גפני: הם לא דיונים כמו שהיה בקדנציה הקודמת, הם לא דיונים כמו שהיה אפילו לפני שנתיים.

משה גפני: הם דיונים בנושא הזה.

משה גפני: אם מישהו רוצה לנכס לעצמו את השקיפות בהעברות הוא הגיע להישג עצום.

משה גפני: זאת המציאות.

משה גפני: אני מכיר את זה הרבה שנים.

משה גפני: המציאות היא שיש דיונים על המשרדים שיש בהם העברות או עודפים יותר ממה שיש בתקציב עצמו.

משה גפני: זאת תמונת המצב.

משה גפני: אנחנו דורשים שלקראת תקציב 2018-2017 חלק גדול מהדברים ייכנסו לבסיס התקציב.

משה גפני: יש דברים שבאמת יכולים להיכנס, ובאגף התקציבים אמרו לי שיכניסו את זה.

באסל גטאס: אדוני מדבר על 17'-18' כאילו אתה מסכים לתקציב.

משה גפני: לא מסכים לשום דבר.

משה גפני: למה אני מסכים?

מיקי רוזנטל: הוא אמר את דעתו.

מיקי רוזנטל: הוא נגד.

משה גפני: אני נגד.

משה גפני: כמעט היה אמור להגיע מחר חוק התקציב הדו-שנתי, לא התקציב עצמו.

משה גפני: הוא לא מובא מחר, אלא רק בשבוע הבא בגלל חילוקי דעות בממשלה לגבי האופן של חוק התקציב הדו-שנתי.

משה גפני: אחרת אם לא היו חילוקי דעות זה היה מגיע מחר, ואני הייתי צריך להצביע בעד.

משה גפני: אני אוהב את כל מה שאני מצביע?

משה גפני: הצבעתי קודם על הפטקא.

משה גפני: אני אוהב את זה?

משה גפני: אני לא אוהב את זה.

מיקי רוזנטל: עוד מעט תצביע על החטיבה להתיישבות, ואתה לא אוהב את זה.

משה גפני: נכון.

משה גפני: הדוגמה של מיקי רוזנטל על החטיבה להתיישבות, הוא צודק.

משה גפני: אז מה?

משה גפני: המציאות הזאת היא שאם אנחנו מקפידים על הנוהל – לא מגזימים אתו.

משה גפני: אם הדיונים יתקיימו נורמלי ושזה ייכנס למסלול סביר ושקוף זה הטוב ביותר.

משה גפני: מה שעולה היום, חברת הכנסת סתיו שפיר - -

מיקי לוי: חדשות טובות, אדוני, בתקציב הדו-שנתי.

מיקי לוי: אם יש ויכוח אולי יגבר ההיגיון והשכל הישר, ויביאו לנו תקציב חד-שנתי.

משה גפני: שאלת מה יש בסדר היום.

משה גפני: בסדר היום יהיו כל העברה וכל עודף שחולק לחברים, ועברו יומיים מאז שהוא חולק לחברים, והוא על-פי הנוהל כפי שהלשכה המשפטית קובעת.

<שלומית ארליך: של ועדת הכספים.

משה גפני: כן, ועדת הכספים.

משה גפני: זה על-פי הנוהל, אלא אם כן יבוא חבר ויגיד שזה לא לפי הנוהל.

משה גפני: הייתה חטיבה להתיישבות, ושלומית אמרה שאולי לא צריך להקפיד על זה, אבל הקפדנו על זה גם כן, שיובא הסבר גם על החטיבה להתיישבות.

משה גפני: זאת תמונת המצב.

משה גפני: זה מה שיהיה על סדר היום.

מיקי רוזנטל: הנאום הזה זה בשביל לחכות לדחלילים שיבואו להצביע?

משה גפני: לא, זה היה בשביל סתיו.

סתיו שפיר: אז אני רוצה להגיד משהו אם ממילא אנחנו מחכים לדחלילים שיגיעו - -

משה גפני: לא מחכים לשום דבר, אנחנו מתחילים.

מיקי רוזנטל: מה לא? כן.

משה גפני: אז אני לא מתחיל בחטיבה להתיישבות.

משה גפני: חבל על הזמן של החברים.

באסל גטאס: כל מה שכאן הוא לפי הנוהל?

משה גפני: כן.

באסל גטאס: איפה ההסברים?

משה גפני: במה שקיבלתם במייל.

משה גפני: קיבלתם את זה.

מיקי רוזנטל: אבל יש שאלה עקרונית לגבי החטיבה להתיישבות, אדוני.

מיקי רוזנטל: אפשר הצעה לסדר?

מיקי רוזנטל: סתיו ביקשה לפני.

סתיו שפיר: אתה יכול להתחיל.

באסל גטאס: איפה שכתוב דברי הסבר זה מהמשרדים?

משה גפני: כן.

באסל גטאס: אבל - - - אגף התקציבים.

משה גפני: כן.

באסל גטאס: אז אגף התקציבים שיתף פעולה עם המשרדים.

באסל גטאס: אז כל ההסברים פה?

משה גפני: לא.

משה גפני: במייל יש דברי ההסבר כולם.

משה גפני: כל מה שמגיע יחד עם דברי ההסבר - -

באסל גטאס: דברי ההסבר שמופיעים כאן הם לא דברי ההסבר של המשרדים?

משה גפני: לא.

<טמיר כהן: חומרי רקע נוספים - - -

משה גפני: כל מה שמגיע יחד עם דברי ההסבר – השאלה אם להדפיס את זה.

<טמיר כהן: לא, אין מה להדפיס עשרות עמודים על כל פנייה.

מנואל טרכטנברג: אפשר להגיד משהו על הנוהל?

משה גפני: רק רגע.

משה גפני: מיקי ביקש.

משה גפני: בבקשה.

מיקי רוזנטל: הנוהל של הוועדה הוא חשוב מאוד, אבל הוא לא חזות הכול.

מיקי רוזנטל: הוא לא "כזה ראה וקדש".

מיקי רוזנטל: הנושא של העברת הכספים לחטיבה להתיישבות הוא נושא סבוך, והוא נמצא בחילוקי דעות.

מיקי רוזנטל: יש נושאים אחרים שאמורים להכריע ולשקול על כף המאזניים האם להצביע בעד או נגד העברת כספים מסוימת בסוגיות נוספות.

מיקי רוזנטל: הנושא של העברת כספים לחטיבה להתיישבות מצוי אצל היועץ המשפטי לממשלה.

מיקי רוזנטל: יש החלטה של דינה זילבר לעכב ולקבוע נהלים חדשים.

בצלאל סמוטריץ': מה?

זהבה גלאון: סמוטריץ' לא מעודכן.

מיקי רוזנטל: שיתעדכן.

מיקי לוי: הוא מתעסק עם העמותות, זה בסדר.

מיקי רוזנטל: לפיכך עד להחלטה סופית שממתינה על שולחנו של היועץ המשפטי אביחי מנדלבליט אסור לנו לדון בהעברות כספים לחטיבה להתיישבות.

מיקי רוזנטל: הדבר השני שהוא בהצעה לסדר – מתקבלים הרבה מאוד חומרים שאתם לא מביאים לפנינו.

מיקי רוזנטל: ההנחה היא שאתם שולחים לנו במייל, וזה פוטר את הוועדה מלהניח את זה על שולחן הוועדה לא עומד בקריטריונים של המילה "הנחה" על שולחן הוועדה.

מיקי רוזנטל: נכון שזה הרבה דפים, וחבל על יערות הגשם בברזיל.

מיקי רוזנטל: אבל מצד שני לא כולם מתמצאים במייל ומסתדרים אתו ומוציאים דברים כתובים.

מיקי רוזנטל: לכן כל מידע שמתקבל מכל משרד ממשלתי בנוגע העברות אתם צריכים להניח על שולחן הוועדה כרוח החוק.

מיקי רוזנטל: לפיכך לו עשיתם את זה אני לא יודע איך יתייחסו לזה חברי הכנסת האחרים, אבל ראוי מאוד שהדבר הזה ייעשה.

מיקי רוזנטל: אני בדקתי עם היועץ המשפטי של הכנסת – משמעות המונח הנחה היא להניח את זה על שולחן הכנסת.

משה גפני: אני אקיים דיון עם הצוות שלנו כאן.

משה גפני: יש חומר רב.

משה גפני: היום המשרדים מעבירים בכמויות עצומות.

משה גפני: האם באמת צריך להניח על שולחן הכנסת את הכול או את עיקרי הדברים – אנחנו נקיים דיון.

משה גפני: אין בחוק שצריך להניח.

משה גפני: יש בנוהל.

מיקי רוזנטל: בנוהל.

מיקי רוזנטל: המונח "להניח על" הוא מונח חוקי.

משה גפני: בסדר.

משה גפני: בניגוד למה שחושבים על מקומות אחרים אנחנו רוצים שכולם יידעו הכול.

משה גפני: יש שאלה טכנית לגבי השאלה של כל מה שצריך להניח.

משה גפני: אני אקיים את הדיון הזה.

משה גפני: גם היועצת המשפטית אומרת שצריך להניח, אבל היא לא אומרת שצריך להניח הכול.

משה גפני: חלק צריך להיות במייל.

מיקי רוזנטל: אדוני, תמצית - - - מחויבת המציאות.

מיקי לוי: תראה איך זה נעשה בוועדת הפנים בטאבלטים.

<טמיר כהן: אנחנו הרבה מעבר לזה בתכנון להמשך הדרך.

<טמיר כהן: טאבלטים יהיו - - - ואנחנו בפיתוח.

סתיו שפיר: אפשר לומר משהו?

זהבה גלאון: הצעה לסדר - -

סתיו שפיר: רגע.

סתיו שפיר: אני ביקשתי הצעה לסדר מתחילת הדיון.

סתיו שפיר: אני רוצה להגיד משהו על הנוהל, ודבר אחד בנוגע לאחת ההעברות שהגיעו לכאן היום.

סתיו שפיר: קודם כול בנוהל שאנחנו מדברים עליו מדברים עליו כאילו הוא הרים וגבעות.

סתיו שפיר: כל מה שהנוהל מבקש זה שחברי הכנסת יקבלו מידע בסיסי על ההעברות שמתבצעות לפעמים בסכומים של מיליארדי שקלים ולפעמים מאות מיליונים ועשרות מיליונים של שקלים.

סתיו שפיר: מידע בסיסי, קצת היסטוריה על אותה העברה; מדוע היא לא נכנסה לתקציב שהצבענו עליו כחוק בכנסת?

סתיו שפיר: למה היא לא הייתה כלולה בבסיס התקציב?

סתיו שפיר: מה היה פירוט הביצוע בסכומים שבהם אומרים שיש עודפים מחויבים או שיש עודפים אחרים?

סתיו שפיר: שאלות מאוד פשוטות ומאוד ברורות.

סתיו שפיר: בלי זה חברי הכנסת לא יכולים לקיים הצבעה מושכלת, ויותר מזה – מתייחסים אליהם פשוט כאל בובות.

סתיו שפיר: חברי הקואליציה נכנסים ברגע ההצבעה כדי להצביע על מה שאומרים להם, וחברי האופוזיציה שואלים פה שאלות באוויר כי הם לא מקבלים אף מידע בסיסי על השאלות האלה.

סתיו שפיר: סעיף שהיה שנוי במחלוקת בנוהל עשה שינוי ממה שהיה קודם שהצלחנו להשיג אתה ואני בעבודה משותפת בוועדה של סלומינסקי, שנקבל את המידע חמישה ימים מראש – זה ירד ליומיים מראש.

סתיו שפיר: זאת הייתה פשרה.

סתיו שפיר: יומיים היו תשלום שאנחנו שילמנו כדי שנקבל את המידע בסעיפים האחרים שהוא יותר חשוב מהיומיים.

סתיו שפיר: אני מסתכלת למשל על הסעיפים של החטיבה להתיישבות.

סתיו שפיר: יש פה 1,800 סעיפים בטבלה של העודפים המחויבים של החטיבה.

סתיו שפיר: כל סעיף - -

בצלאל סמוטריץ': - - - לא היה צריך להגיש אותם בכלל.

בצלאל סמוטריץ': אז שאלתי - - - והם הסכימו.

סתיו שפיר: אני עברתי רק על חלקה.

סתיו שפיר: כל סעיף פה דורש תחקיר מעמיק.

סתיו שפיר: יש פה העברות למקורבים - -

בצלאל סמוטריץ': אני לא מוכן לזה, די.

סתיו שפיר: אתה יכול לצאת אם אתה לא מוכן.

בצלאל סמוטריץ': אבל אני לא מוכן להכפשות האלה - -

סתיו שפיר: אז תצא.

מיקי רוזנטל: - - -

סתיו שפיר: תחכה לסוף דברי.

סתיו שפיר: אולי תלמד משהו.

בצלאל סמוטריץ': היה פה דיון בשבוע שעבר.

בצלאל סמוטריץ': אמרת שאפשר להצביע.

בצלאל סמוטריץ': שאלת אם אפשר להעביר נתונים.

בצלאל סמוטריץ': התנדבו כאן - - - עכשיו היא מתחילה - - -

מיקי רוזנטל: כמה כסף אפשר לגנוב?

מיקי רוזנטל: אתם לא יודעים שובע.

סתיו שפיר: - - - את סמוטריץ' שלא נותן לי לסיים את דברי.

בצלאל סמוטריץ': פריימריס- - -

משה גפני: אני רוצה להתקדם.

סתיו שפיר: בצלאל, תסתום - -

משה גפני: די, סתיו.

סתיו שפיר: - - אתה לא אומר דברי טעם, ואתה לא נכנס פה לעניינים.

סתיו שפיר: תגיד - - - פעם אחת ונוכל לסיים.

משה גפני: סתיו.

בצלאל סמוטריץ': את משקרת עם הנתונים פעם אחר פעם.

משה גפני: אתם רוצים לריב?

משה גפני: אנחנו נצא עד שתסיימו.

סתיו שפיר: אני אתן לך רק דוגמה - -

משה גפני: את לא יכולה לתת דוגמה.

משה גפני: נגיע להעברה, תגידי.

סתיו שפיר: למשל סכום של כסף - -

משה גפני: לא מסכים.

סתיו שפיר: מה אתה לא מסכים?

סתיו שפיר: אתה לא יודע מה אני עומדת להגיד.

סתיו שפיר: אתה מגן על בצלאל?

בצלאל סמוטריץ': כל כך נורא?

משה גפני: את לא יכולה להעמיד אותי במצב מביך כזה.

סתיו שפיר: אותי זה לא מצחיק.

סתיו שפיר: סכום של כסף שעובר לדורפמן, חבר של אורי אריאל, אני אזכיר לך - -

בצלאל סמוטריץ': אבל אתה לא יכול להזכיר פה שמות של אנשים שהם לא פה, והם לא יכולים להתייחס.

משה גפני: כן, זה לא בסדר.

בצלאל סמוטריץ': זה לא משנה, היא לא יכולה להזכיר שמות של אנשים שלא נמצאים - -

סתיו שפיר: שגם לא יקבל כסף.

בצלאל סמוטריץ': - - וגם לא יכולים להגן על עצמם.

סתיו שפיר: שגם לא יקבל כסף מכספי ציבור.

בצלאל סמוטריץ': גברתי היועצת המשפטית - -

משה גפני: בצלאל.

בצלאל סמוטריץ': - - אי אפשר לעשות פה משפט שדה לאנשים שלא פה ולא יכולים להגיב.

בצלאל סמוטריץ': עם כל הכבוד, אין חיה כזאת.

בצלאל סמוטריץ': מעולם לא שמעתי דבר כזה פה.

בצלאל סמוטריץ': מה זה החוצפה הזאת?

סתיו שפיר: אני אתן דוגמה, ואני אגיד לך למה אני נותנת את הדוגמה.

סתיו שפיר: אם אתה מצפה שביומיים חברי הכנסת יצליחו לחתום על כל סעיף - -

בצלאל סמוטריץ': גפני, היא ביקשה הצעה לסדר.

בצלאל סמוטריץ': זאת הצעה לסדר?

משה גפני: תן לי לנהל את הדיון כמו שאני מבין.

סתיו שפיר: תודה.

סתיו שפיר: איך דורפמן מקבל תקציב - -

משה גפני: אבל את חוזרת על זה פעם נוספת.

בצלאל סמוטריץ': אני לא מוכן לזה.

משה גפני: בצלאל, אתה לא מוכן – תצא.

בצלאל סמוטריץ': היא לא יכולה לעשות מה שהיא רוצה.

משה גפני: היא יכולה להגיד כל מה שהיא רוצה, וזה לא בסדר.

משה גפני: מה לעשות.

מיקי רוזנטל: אתה לא יכול להגיד לה מה היא יכולה ומה לא.

מיקי לוי: היא נותנת דוגמה.

מיקי לוי: זאת זכותה.

משה גפני: סתיו, בבקשה.

סתיו שפיר: גפני, את הצעקות האלה על בצלאל, לא עלי.

משה גפני: שנייה.

סתיו שפיר: אני באמצע דברי.

סתיו שפיר: בצלאל מפריע לי, וזה לא מצדיק כרגע - - -

משה גפני: את רוצה להקשיב רגע?

סתיו שפיר: לא.

סתיו שפיר: אני רוצה לסיים את דברי.

משה גפני: לא רוצה.

סתיו שפיר: אני מקשיבה כל הזמן - - -

משה גפני: לא רוצה.

משה גפני: את לא תסיימי את דברייך לפני שאני אגיד.

משה גפני: אני מבקש.

משה גפני: יגיע הדיון על החטיבה להתיישבות - -

סתיו שפיר: אבל אני לא מדברת על החטיבה.

סתיו שפיר: אני נותנת דוגמה למה הנוהל הזה בצורה שבה זה מאפיין אותו כרגע לא עובד.

משה גפני: את רוצה להקשיב?

סתיו שפיר: תן לי עוד דקה לסיים את המשפט ותבין.

סתיו שפיר: גפני, אני מאוד מעריכה את העמידה שלך מול הלחץ של המשרדים.

סתיו שפיר: אני יודעת מה אתה עובר מצד המשרדים האלה.

סתיו שפיר: זה סיוט.

סתיו שפיר: והעובדה שמשרד האוצר – אתה לא רוצה להגיד את זה במילותיך, אז אני אגיד – מונע ממשרדים אחרים להעביר מידע לחברי הכנסת.

סתיו שפיר: זאת בושה.

רחל עזריה: מה?

רחל עזריה: סליחה?

סתיו שפיר: זה שמשרד האוצר לא רוצה שחברי הכנסת יקבלו את התנאים המינימליים - -

רחל עזריה: נו, באמת.

סתיו שפיר: - - כדי להבין מה קורה בתוך הסכומים בתקציב שמצביעים עליו מכספי ציבור, זאת בושה.

סתיו שפיר: זה לא התפקיד של משרד האוצר להחליט איזה מידע שייך לציבור, ואיזה מידע לא שייך לציבור - -

רחל עזריה: גפני, אתה עומד מאחורי זה?

סתיו שפיר: פשוט בושה למשרד האוצר.

רחל עזריה: אבל זה לא נכון.

משה גפני: את רוצה את הוויכוח איתה כל הזמן?

רחל עזריה: אין לי עניין עכשיו בוויכוח, אבל זה לא נכון.

סתיו שפיר: - - - אתה עשית מעשה מכובד ועמדת בלחצים של משרד האוצר - -

רחל עזריה: איזה לחצים של האוצר?

רחל עזריה: את רואה צל הרים כהרים.

סתיו שפיר: - - משרד האוצר או משהו שם שאתה יכול לתקן.

סתיו שפיר: אם אני טועה, אז בבקשה, תתקן את זה.

סתיו שפיר: משרד האוצר מבקש מהמשרדים לא להעביר את כל המידע לוועדה – כך אני מבינה מההתנהלות כאן.

סתיו שפיר: אם זאת טעות, בבקשה, תתקן את זה לפרוטוקול ולא חלילה, נכפיש את שמו של משר האוצר.

סתיו שפיר: הם לא יכולים - -

רחל עזריה: את מי שאת רוצה, רק תגידי דברים נכונים.

סתיו שפיר: מה קורה בפועל?

סתיו שפיר: החלק של היומיים בנוהל הזה מתבצע במלואו.

סתיו שפיר: אנחנו מקבלים העברות ומידע בטווח של יומיים שלא מאפשר לנו לחקור את ההעברות, אבל החלק של הנוהל, למשל, פירוט של שלוש שנים אחורה שהוא מאוד פשוט לא מתקבל.

סתיו שפיר: זה בכל אחת מההעברות שעומדות לעלות היום על שולחן הוועדה.

סתיו שפיר: אפילו לא פירוט של שלוש שנים אחורה, כלום.

סתיו שפיר: לא היסטוריה, לא שום דבר.

סתיו שפיר: אם אנחנו נלך לתקציב דו-שנתי הנוהל הזה יהיה כלום לעומת מה שיהיה כאן.

סתיו שפיר: יהיו כאן העברות תקציביות על כל התקציב משנה לשנה.

סתיו שפיר: אני אתן את הדוגמה שניסיתי להסביר במילים ולמה זה כל כך קשה.

סתיו שפיר: כשאתה מביא על העברה אחת 1,800 סעיפים של עודפים מחויבים, ובתוך הדבר הזה מסתתר לו סעיף שמעביר מיליונים לאדם מקורב לשר החקלאות.

סתיו שפיר: בוועדת השקיפות לפני כמה חודשים אמרה נציגת משרד השיכון שדורפמן הסתובב במשרד, לא ברור מה היה תפקידו, ומציג את עצמו כבעל תפקיד, ועכשיו עמותה שלו מקבלת כסף.

בצלאל סמוטריץ': גפני, אתה לא יכול לתת לה את זה, עם כל הכבוד.

בצלאל סמוטריץ': אתה לא יכול לתת לה לעשות את זה.

סתיו שפיר: איך חברי הכנסת יכולים - - - שעמותה של דורפמן מקבלת כסף - - - אם הם לא יכולים לקבל את הכול מראש כדי לקרוא מה קורה בתקציב הזה.

סתיו שפיר: איך?

משה גפני: תודה רבה.

סתיו שפיר: אני אשמח לעמדתו של היושב-ראש.

זהבה גלאון: אני רוצה להעיר הערה ליושב-ראש הישיבה.

סתיו שפיר: - - -

זהבה גלאון: חבר הכנסת גפני, אני רוצה להעיר הערה ליושב-ראש הישיבה.

זהבה גלאון: ההערה על התנהלות.

זהבה גלאון: אתה יודע שאני לא עושה את זה אף פעם, ואני מחבבת אותך מאוד.

זהבה גלאון: אבל אני אומרת את זה גם לנו, לחברי הכנסת, לכולנו יש מה להגיד.

זהבה גלאון: אם אנחנו עושים פרוצדורה דקה לפני הדיון על המהות על הסעיפים השונים על הצעה לסדר או על שאלה משפטית אז שזה יישאר בפרוצדורה הזאת.

זהבה גלאון: אני אומרת את זה גם לסתיו.

זהבה גלאון: אם עכשיו ההצעה לכאורה בשם הנוהל הופכת להיות נאום ומתעסקת גם בסעיפים ספציפיים אז זה מעמיד את כולנו במבוכה.

זהבה גלאון: גם לי יש כמה דברים כאלה.

זהבה גלאון: אז אני רוצה להעיר הערה מקדימה: או שאנחנו בפרוצדורות ובהצעות לסדר.

זהבה גלאון: אז כל אחד שמעלה הצעה לסדר אז זאת הצעה לסדר; או שתקפיד על זה כי זה מעמיד את כולנו במבוכה אחר כך.

משה גפני: אני מסכים.

זהבה גלאון: אני לא רוצה לצאת נגד מה שסתיו אומרת.

משה גפני: חברת הכנסת גלאון, אני מסכים איתך.

משה גפני: אני תכף אעיר על זה.

זהבה גלאון: ההערה השנייה לא נוגעת בכלל לסעיפים התקציביים, אלא לשאלה משפטית.

זהבה גלאון: אני רוצה לשאול את היועצת המשפטית.

זהבה גלאון: הנושא של החטיבה להתיישבות – מעבר לכל הדברים שאנחנו מדברים על ההתנהלות שלה, ואיך היא הפכה להיות סמל לשחיתות ולצפצוף על שלטון החוק – עומד, כפי שאמר קודם חבר הכנסת מיקי רוזנטל, על שולחנו של היועץ המשפטי לממשלה, גם עתירה שאני הגשתי וגם פניות שלי ליועץ המשפטי לממשלה.

זהבה גלאון: היועץ אמר בחוות דעת של המשנה, עורכת הדין דינה זילבר, שצריך להפסיק לתקצב את החטיבה – ואני אומרת בשפתי ומוסיפה – עד שלא ייעשה בה ניקוי אורוות רציני מאוד.

בצלאל סמוטריץ': לא נכון.

בצלאל סמוטריץ': זה לא מה שדינה זילבר כתבה.

זהבה גלאון: זאת כבר תוספת שלי.

זהבה גלאון: ואז בא חבר הכנסת סמוטריץ' וחוקק חוק - -

בצלאל סמוטריץ': דמוקרטיה.

זהבה גלאון: דמוקרטיה במרעה, אבל חוקק חוק.

זהבה גלאון: במסגרת הכוח הקואליציוני קוראים לזה עריצות הרוב.

זהבה גלאון: אבל האם העובדה שחוקק חוק מאפשר עדיין אפרופו חוות הדעת של היועץ המשפטי.

זהבה גלאון: אני שואלת כאן שאלה משפטית.

משה גפני: בסדר, אנחנו נברר אותה כשתהיה ההעברה הזאת.

זהבה גלאון: בתור חברת כנסת אני צריכה להצביע האם מעבירים העברה לחטיבה להתיישבות או לא.

זהבה גלאון: איך אני יכולה להצביע על משהו שלא עולה בקנה אחד עם חוות הדעת של היועץ המשפטי לממשלה?

זהבה גלאון: זאת שאלה במסגרת הצעה לסדר.

משה גפני: אני לא מגיב על העניין הזה.

משה גפני: אני מבקש שיגיע נציג של משרד האוצר להעברה של החטיבה להתיישבות.

משה גפני: אני יודע שהיועץ המשפטי אישר את זה אז שיבואו ויגידו לוועדה.

בצלאל סמוטריץ': אני מבקש יועץ משפטי גם להעברה של משרד הביטחון.

בצלאל סמוטריץ': יש לי שאלות ביטחוניות כבדות.

משה גפני: היועץ המשפטי אישר את זה.

משה גפני: אז צריך להגיד את זה.

בצלאל סמוטריץ': בסדר.

בצלאל סמוטריץ': אז אני מבקש שהוא יגיד גם על משרד הביטחון.

בצלאל סמוטריץ': יש לי שאלות משפטיות קשות.

משה גפני: מאה אחוז.

משה גפני: אתה צודק.

אראל מרגלית: גם דיון משפטי על העברות כספים מצרפת.

אראל מרגלית: אנחנו רוצים ייעוץ משפטי אם זה היה חוקי או לא חוקי.

בצלאל סמוטריץ': לא הבנתי, אראל.

אראל מרגלית: קרימינל מספר 1 באירופה העביר כספים לראש הממשלה.

אראל מרגלית: אני רוצה לדעת אם זה היה חוקי או לא.

משה גפני: אראל, אתה מפריע לחבר הכנסת טרכטנברג.

משה גפני: הוא ישב בשקט וחיכה לשמוע את כל הנאומים, כולל של סתיו שפיר.

מנואל טרכטנברג: פה לא מקובל לחכות לחבר כנסת אחר שידבר.

מנואל טרכטנברג: אני חשבתי שהבאת בשורה ורציתי לשבח אותך על הנוהל.

מנואל טרכטנברג: אתמול הפעלתי את כל המעמד שלי כדי לנסות ולהבין את החומר שנשלח אלי.

מנואל טרכטנברג: אני מודה שעשיתי זאת אחרי השער המדהים של פורטוגל.

מנואל טרכטנברג: יכול להיות שזה פגע בכושר ההבנה שלי.

מנואל טרכטנברג: אבל אני רוצה להגיד לך, אדוני היושב-ראש, שלא הצלחתי להבין מהחומר שנשלח אלינו מה ההסבר, למה שייך כל דבר.

מנואל טרכטנברג: לקח לי המון זמן לשייך סעיף מסוים להסבר מסוים ולטבלה מסוימת.

מנואל טרכטנברג: מה אני רוצה להגיד?

מנואל טרכטנברג: יש מראית עין של קיום נוהל, והאם הנוהל מקוים במהות.

מנואל טרכטנברג: מה שקורה הוא שהנוהל לא מקוים במהות.

מנואל טרכטנברג: חבר כנסת שמתאמץ ויש לו ידע מוקדם בנושאים האלה לא מצליח לפענח את הדבר הזה.

מנואל טרכטנברג: לכן אני מבקש ממך שלא נסתפק בפורמליות.

מנואל טרכטנברג: זה לא רק עניין לעשות "וי" על החומרים ולהעמיס על עובדי הוועדה ולשלוח את זה במייל ברגע האחרון, אלא שנקיים דיון אמתי.

מנואל טרכטנברג: אולי נעשה דיון לחוד ואחר כך נבוא לוועדה.

מנואל טרכטנברג: מה נדרש כדי שנוכל לקיים דיון אמתי כאן ולהצביע על הדברים האלה?

מנואל טרכטנברג: אני לא בא ממקום של "כן" ו"לא", אלא פשוט לעשות עבודה כפי שמתבקש מאתנו.

מיקי לוי: בהמשך למה שאמר מנו, ואני לא רוצה לחזור על דברי אחרים, גם אני לא מצאתי את עצמי בבריכה המצחינה הזאת.

מיקי לוי: למשל, מתוך חצי מיליארד שקל, שלוש מאות מיליון שקל זה מטה.

משה גפני: על מה אתה מדבר?

מיקי לוי: סתם לדוגמה נתתי את החטיבה להתיישבות.

משה גפני: זאת לא דוגמה.

משה גפני: מדברים כל הזמן על החטיבה.

מיקי לוי: שלוש מאות מיליון שקל מטֶה – תסבירו לי מה זה שלוש מאות מיליון שקל מטה.

מיקי לוי: נשגבה בינתי.

מיקי לוי: מה לעשות.

זהבה גלאון: אם טרכטנברג ומיקי לוי לא יודעים, מה יגידו אזובי הקיר?

זהבה גלאון: אני שואלת אותך.

סתיו שפיר: - - -

משה גפני: הם אמרו לי בכתב, לא בעל-פה.

סתיו שפיר: אלא אם חברי הכנסת - - -

משה גפני: סתיו, אל תפריעי לי.

משה גפני: תני לי לדבר.

משה גפני: אני יכול להגיע למצב שמה שאומרים לי מאחורי הגב, יכול להיות שזה נכון.

<קריאה: מה אומרים לך מאחורי הגב?

משה גפני: בקואליציה אומרים לי מאחורי הגב כל מיני דברים שאצלכם גם אומרים מפעם לפעם.

מיקי לוי: אני צריך לשקול חקיקה של הוועדה בנושא של העברות תקציביות.

מיקי לוי: לא יכול להיות דבר כזה.

משה גפני: לא העברות.

משה גפני: עודפים.

סתיו שפיר: יש כבר חוק קיים.

משה גפני: אנחנו מבקשים מהמשרדים להביא את מלוא החומר – גם מה היה בתקציב - - - של ההעברות, גם מה היה שלוש שנים בעודפים, למה זה לא נמצא בבסיס.

משה גפני: כל החומר שנמצא בעניין החלטות ממשלה – להביא החלטות ממשלה.

משה גפני: החומר מצטבר יותר ויותר משבוע לשבוע.

משה גפני: זה הולך להיות יותר חומר, לא פחות חומר.

משה גפני: אנשים הגיעו למסקנה במשרדים – ונדמה לי שגם אגף התקציבים כבר הגיע למסקנה הזאת – שאני לא הולך לוותר.

משה גפני: המשמעות של העניין היא שלמשרדים אין תקציבים.

משה גפני: המדינה משותקת.

משה גפני: יש פה אנשים שמבינים על מה מדובר.

משה גפני: אתה היית סגן שר האוצר.

משה גפני: אתה יודע מה המשמעות של העניין.

משה גפני: אני רואה העברה ראשונה – זה משרד הקליטה.

משה גפני: מה נגיד להם?

משה גפני: שלא ידענו לעשות סדר בעניין?

משה גפני: שמעתי את ההערות האלה.

משה גפני: אמרתי לטמיר ואמרתי לשלומית שאני אשב איתם אחרי הדיון פה, ואנחנו נעשה סדר בעניין הזה, מה להעביר ומה לא להעביר.

משה גפני: יש דברים לא מציאותיים.

משה גפני: שלא תשכחו שאני בשר ודם.

משה גפני: אנשים עומדים מאחורי גבי, כולל שרים, ואומרים, תשמע, עם כל הכבוד, אתה כל הזמן נכנע לאופוזיציה.

משה גפני: הם לא אומרים לי את זה בפנים.

משה גפני: צריך להביא את זה להצבעה ושלום על ישראל, ושילכו לבג"צים.

משה גפני: אני לא נוהג כך.

משה גפני: יש לי ויכוח איתך, חברת הכנסת סתיו שפיר שאני מאוד מכבד.

משה גפני: אני חושב שזה הנוהל.

משה גפני: אני לא חושב שצריך יותר מזה או פחות מזה.

משה גפני: צריך לעשות גם בזה סדר.

סתיו שפיר: - - -

משה גפני: בסדר.

משה גפני: עמדתך שונה.

סתיו שפיר: לא מגיע מידע - - -

משה גפני: עמדתך שונה.

משה גפני: מגיע עודף מידע.

סתיו שפיר: איזה עודף מידע?

משה גפני: וגם בדיון עצמו - -

סתיו שפיר: תסביר לנו מחדש על מה - - - בעניין - -

משה גפני: תפריעי לי כל הזמן.

סתיו שפיר: רק תסביר לי - -

משה גפני: אמרתי לך, גם אני בשר ודם.

משה גפני: יגיע השלב שאני אביא לפה העברות ועודפים, נצביע, יהיה רוב ומיעוט ושלום על ישראל.

משה גפני: אני לא רוצה להגיע לשם.

משה גפני: אני חולק עלייך.

משה גפני: אני חושב שזה מה שצריך לעשות.

משה גפני: זה לא ייעשה – אין ברירה, אני אצטרך להרים ידיים.

משה גפני: אני לא בדרך להרים ידיים.

משה גפני: אנחנו בדרך למסד את הנוהל הזה.

משה גפני: את יכולה להשתבח בו, ולהגיד שיש פה דיון רציני ויודעים את כל הדברים.

משה גפני: בדיונים הקודמים כשהיו דברי ההסבר היו דיונים רציניים.

משה גפני: נכנסנו לפרטים של המשרדים.

משה גפני: זה היה טוב למשרדים, זה היה טוב לנו, זה היה טוב למדינה.

אראל מרגלית: זה עשינו, וזה היה בסדר.

משה גפני: כן.

משה גפני: היא אומרת, יומיים.

משה גפני: בסדר, לא יומיים, נעשה את זה שבועיים.

משה גפני: אני לא עושה את זה שבוע.

משה גפני: מה שהיה אצל ניסן היה לא נכון.

משה גפני: ישבו פה שבוע, חיכו להעברה, ואז ישב פה אלעזר שטרן לידך, ואני ישבתי בצד ימין – יש תשובה ממשרד האוצר?

משה גפני: הדף היה ריק.

משה גפני: אנחנו לא יודעים מה היה?

משה גפני: היו פה גחמות, ולא היה דיון על שום דבר.

משה גפני: וזהו.

משה גפני: אני רוצה דיון.

סתיו שפיר: מה נשאר מהנוהל?

סתיו שפיר: על מה לא מתפשרים?

משה גפני: לא, הכול בסדר.

סתיו שפיר: על מה לא מתפשרים?

משה גפני: אמרתי לוועדה מיליון פעם – מה שיש זה מה שיש.

סתיו שפיר: אפשר לשאול את הייעוץ המשפטי?

משה גפני: לא מרשה.

בצלאל סמוטריץ': יש לי הצעה לסדר.

משה גפני: מה זאת אומרת?

משה גפני: יש לי שאלה לייעוץ המשפטי - - -

בצלאל סמוטריץ': אני רוצה שנתחיל להצביע.

בצלאל סמוטריץ': הצעה לסדר – בואו נתחיל דיון.

סתיו שפיר: יש שאלה לייעוץ משפטי.

סתיו שפיר: גם לחברת הכנסת גלאון הייתה שאלה לייעוץ המשפטי.

משה גפני: בסדר.

משה גפני: אמרתי שאני יושב לדון על זה אחרי הישיבה.

משה גפני: אנחנו נראה מה לעשות.

סתיו שפיר: - - - עכשיו.

משה גפני: היא לא אמרה את זה.

משה גפני: היא אמרה שבמקום הצעה לסדר התחילו לדבר על ההעברות, והיא צודקת.

זהבה גלאון: אבל אני צריכה תשובה.

מיקי רוזנטל: דיברנו על שתי סוגיות משפטיות, אדוני.

משה גפני: בבקשה.

<שלומית ארליך: אני אשיב.

<שלומית ארליך: לגבי משרד המשפטים – אני לא מכירה את הסוגיה ספציפית.

<שלומית ארליך: פניתי בזמן הדיון למשרד המשפטים, וממה שנמסר לי ממשרד המשפטים כל נושא ההסדרה של החטיבה נמצא בדיונים אצל היועץ המשפטי לממשלה.

<שלומית ארליך: משרד המשפטים כן אישר העברה של עודפים מחויבים ובנוסף סכום חריג נוסף של כמה עשרות מיליוני שקלים לעוטף עזה.

<שלומית ארליך: ביקשנו שיגיע נציג של משרד המשפטים כדי שחברי הוועדה יוכלו לפנות אליו, והוא יגיע בדקות הקרובות עוד לפני שנדון בהעברות.

משה גפני: ביקשתי את זה עוד קודם.

סתיו שפיר: והשאלה שלי על הנוהל?

<שלומית ארליך: מה השאלה?

סתיו שפיר: מהם תנאי המינימום?

<שלומית ארליך: לא תנאי המינימום - -

משה גפני: אני לא מסכים.

משה גפני: לא יהיה על זה דיון עכשיו.

משה גפני: אני לא רוצה.

משה גפני: מספיק.

סתיו שפיר: לא דיברת - - -

משה גפני: לא רוצה.

משה גפני: לא יהיה מאה פעמים דיון על הנוהל.

משה גפני: אני עוד עומד לביקורת על זה.

סתיו שפיר: אתם אומרים לנו שמשהו עומד בנוהל.

סתיו שפיר: מה זה אומר?

משה גפני: בסדר.

משה גפני: לא עומד בנוהל, לא עומד בנוהל.

משה גפני: מה שלא עומד בנוהל לא נצביע.

זהבה גלאון: אבל - - - החטיבה להתיישבות?

משה גפני: תודה רבה.

משה גפני: מס' פנייה לוועדה 20 – משרד הביטחון.

זהבה גלאון: מה עם הניירות שלא הונחו, אדוני?

זהבה גלאון: חבר הכנסת רוזנטל שאל על הניירות שלא הועברו.

משה גפני: העבירו את זה לכולם במייל.

מיקי רוזנטל: אני אומר לך, שלדעת היועץ המשפטי לכנסת, שדיברתי אתו כמה פעמים בעניין הזה, הנחה משמעותה הנחה על השולחן ולא שליחה במייל.

מיקי רוזנטל: אם יש חילוקי דעות בוא נקרא לו.

מיקי רוזנטל: אנחנו מוכנים לדון היום על משרד הביטחון רק בהקשר הזה.

מיקי רוזנטל: צריך להניח את הניירות כמו שהחוק מחייב.

זהבה גלאון: תדחה את הישיבה, אדוני.

זהבה גלאון: יש פה חברי כנסת שאין להם תשובות.

מיקי רוזנטל: זה לא עניין שאנחנו רוצים דווקא לעצבן.

משה גפני: זה עבר לכולם במייל.

מיקי רוזנטל: אבל אני אומר לך שזה לא לפי ההנחיות של היועץ המשפטי של הכנסת.

משה גפני: בסדר.

מיקי רוזנטל: מה זה "בסדר"?

משה גפני: מיקי, לא צריך להדפיס את הכול.

משה גפני: היה חלק שהיה צריך להדפיס.

מיקי רוזנטל: אין שום בעיה.

מיקי רוזנטל: אז תגידו מה כן ומה לא.

זהבה גלאון: חבר הכנסת רוזנטל צודק.

זהבה גלאון: הוא לא מאלה שרוצים לעצבן, אדוני.

זהבה גלאון: הוא מבקש תשובה.

משה גפני: אנחנו מתחילים את הדיון בהעברה של משרד הביטחון.

משה גפני: אם החברים ירצו את החומר אנחנו נחכה לפני ההצבעה.

משה גפני: הלכו להדפיס את זה.

משה גפני: כמה זמן שזה ייקח, זה ייקח.

בצלאל סמוטריץ': אני מבקש שהתייצבות של נציג היועץ המשפטי לממשלה.

משה גפני: בסדר, אתה מבקש.

משה גפני: אני לא מקבל את הפנייה.

מיקי רוזנטל: אם אתה רוצה לעמוד בנוהל – חלוקת החומר צריכה להיות יומיים לפני הדיון.

מיקי רוזנטל: זה לא נועד כדי שנשחק עם זה עכשיו - -

בצלאל סמוטריץ': חלוקת החומר?

מיקי רוזנטל: - - נבחן את הסוגיות, ונצביע כמו שצריך.

מיקי רוזנטל: אם לא חילקת לנו יומיים לפני כן אז כל הדיון לא יכול להתקיים.

בצלאל סמוטריץ': לא הבנתי, מיקי, אתה רוצה שידפיסו לך ויביאו לך יומיים לפני כן?

בצלאל סמוטריץ': שלחו לך במייל יומיים לפני כן.

מיקי רוזנטל: אני רוצה שיהיה מאוד ברור מה אנחנו מקבלים ומה לא.

בצלאל סמוטריץ': אבל שלחו לך הכול במייל יומיים מראש, מה אתה רוצה?

מיקי רוזנטל: לא מספיק.

בצלאל סמוטריץ': שיבוא שליח?

בצלאל סמוטריץ': גפני, הוא רוצה שליח מהוועדה אליו לחדר אם תשים יומיים מראש.

זהבה גלאון: אדוני היושב-ראש, מאז שעברו להדפיס ספרים טאבלטים, כמו שיש אנשים שכבר לא קוראים עיתונים, אלא באינטרנט, יש אנשים שיש להם משבר.

זהבה גלאון: הוא צריך להרגיש את הנייר.

בצלאל סמוטריץ': אני רק מבקש שנרשום לפרוטוקול שמיקי רוזנטל וזהבה גלאון מהשמאל הירוק ביקשו עכשיו לכרות כמה עצים כדי שלחמש דקות דיון ידפיסו פה עכשיו אלפי ניירות שיהיו כאן על השולחן למרות שהם קיבלו אותם במייל של הכנסת הירוקה.

רחל עזריה: - - - טאבלטים כמו בוועדת פנים.

משה גפני: לפי הנוהל, העברה של יומיים קודם של דברי ההסבר ושל התוספות הגדולות שיש בעניין הזה עם הרבה חומר זה נקרא עמידה בנוהל.

משה גפני: אני מקבל את הדברים של החברים.

משה גפני: אנחנו נשב אחרי זה, ונראה האם כשיש הרבה מאוד חומר צריך לחלק ולהניח גם את זה.

משה גפני: הלכו להדפיס את זה.

משה גפני: עם כל הכבוד, יש עלי גם אחריות.

משה גפני: אני לא עוצר את המשרדים שלא יעבדו.

משה גפני: נגמר העניין הזה.

זהבה גלאון: אבל משהו - - -

משה גפני: בסדר.

משה גפני: אני לא אצביע עד שלא יגיע החומר.

משה גפני: לא הוציאו את זה מהמייל - -

זהבה גלאון: לא, לא - -

משה גפני: אני מסכים.

משה גפני: אמרתי בהתחלה, אני אשב עם הצוות פה.

זהבה גלאון: לא, זה לא קשור.

זהבה גלאון: גם אם זה נשלח במייל, תאמין לי שצריך להיות רואה חשבון כדי להבין מה כתוב במייל.

משה גפני: יש דרך אחת.

משה גפני: הדרך היא לחזור לנוהל הישן.

משה גפני: בנוהל הישן לא היית צריכה להיות רואת חשבון ולא שום דבר.

משה גפני: היו לך שני משפטי הסבר.

משה גפני: לא הבנת מזה שום דבר, לא ידעת לקיים על זה דיון – זה נכון - -

סתיו שפיר: גפני, על מה אתה מדבר?

משה גפני: - - חברי הוועדה צריכים עכשיו לעבוד יותר קשה כי יש יותר חומר.

סתיו שפיר: - - -

משה גפני: נציגת משרד הביטחון, בבקשה.

<ליאור בראון: אני נציגת משרד האוצר.

סתיו שפיר: למה צריך להתנצל על זה שבסך הכול מבקשים לעמוד בנוהל?

סתיו שפיר: מה קרה?

<ליאור בראון: אני רפרנטית ביטחון באגף תקציבים במשרד האוצר.

<ליאור בראון: אני אציג את הפנייה 37-35 וגם את פנייה 20.

<ליאור בראון: הן שזורות יחד.

<ליאור בראון: הפנייה נועדה להעביר סכום של 971,337,000 מיליון שקל, הגדלת הרשאה להתחייב בסך של 4,205,100,000 מיליארד לתקציב הביטחון; ותקצוב של 112,500,000 מיליון שקל בתקציב של הוצאה מותנית בהכנסה לתקציב תיאום הפעולות בשטחים.

הסכומים המדוברים: סכום של 59,000,000 מיליון שקל הוא מול הסכם רכש רב-שנתי של משרד הביטחון עם תע"ש.

הסכומים המדוברים: מתוך סך הסכם הרכש הזה נתח של 59,000,000 מיליון שקל הוא נתח תוספתי של משרד האוצר לתחמושת כבדה, והוא מועמד מול תכנית הרכש של משרד הביטחון בהתאם לביצוע.

הסכומים המדוברים: יתר הסכומים יוסברו על-ידי הרפרנט של המשרד - - -

<מתי ישראל: אני מאגף תקציבים באוצר.

<מתי ישראל: אני אומר כמה מילים על הנושא האחרון בפנייה – נושא של שדרוג מעברי איו"ש.

<מתי ישראל: ב-19 במאי 2016 נחתם סיכום בין משרד הביטחון לבין משרד האוצר שעיקרו לשדרג את מעברי הסחורות והולכי הרגל באזור יהודה ושומרון.

<מתי ישראל: הנושא הזה, מן הסתם, הוא נושא חדש, הוא לא תוקצב קודם, ולכן הוא מועבר בפנייה זאת.

<מתי ישראל: הסכומים הם 304,100,000 מיליון שקל בהרשאה להתחייב וסכומים של 112,500,000 מיליון שקל בהוצאה מותנית בהכנסה בסעיף תיאום הפעולות בשטחים.

משה גפני: הפירוט יידון בוועדה המשותפת?

<מתי ישראל: הדבר נדון בוועדת המשנה של ועדת החוץ והביטחון רק השבוע.

משה גפני: איך זה נדון כל עוד זה לא אושר כאן?

<מתי ישראל: לא, התכנית הוצגה בפרטים כלליים.

משה גפני: הדיון בעניין הזה יצטרך להימשך שם.

<מתי ישראל: במשותפת.

<מתי ישראל: כמובן.

מנואל טרכטנברג: יש לי שתי שאלות.

מנואל טרכטנברג: לגבי תע"ש – הרי תע"ש היא חברה שנמצאת בצרה מתמשכת, ויש צעדים להבראה והמכירה וכדומה.

מיקי לוי: יש לה יושב-ראש חדש.

מנואל טרכטנברג: אני רוצה לדעת איך הסכום הזה של 59,000,000 מיליון משפיע על ההבראה של החברה, והאם זה רק עניין של תשלום על רכש לפי תכנית רב-שנתית או זה קשור באיזושהי צורה למכירה או להבראה של החברה?

<ליאור בראון: בדצמבר 2013 התקבלה החלטת ממשלה בוועדת השרים לענייני הפרטה.

<ליאור בראון: זה חלק מהרציונל של הפרטת החברה.

<ליאור בראון: מדובר על רכש רב-שנתי ששישים מיליון הם רק נתח קטן ממנו.

<ליאור בראון: מדובר ברכש הרבה יותר רחב, והנתח המדובר הוא הנתח התוספתי של האוצר.

<ליאור בראון: המטרה של ההתקשרות הזאת היא לתמוך כלכלית בפעילות החברה, ולאפשר את מהלך ההפרטה שלה.

<ליאור בראון: אבל, כאמור, חשוב להדגיש שחמישים ותשעה מיליון זה רק רכיב אחד מתוך סך ההתקשרות הרב-שנתית שהועמדה במסגרת ההסכם.

סתיו שפיר: מה סך התכנית.

<ליאור בראון: סך ההתקשרות זה 2,800,000,000 מיליארד שקל.

סתיו שפיר: לכמה שנים ההסכם הזה?

<ליאור בראון: לחמש שנים.

<ליאור בראון: ההסכם נחתם בדצמבר 2013.

<ליאור בראון: מדובר על רכש רב-שנתי מ-2014 עד 2018.

סתיו שפיר: דבר נוסף לגבי החלטת הממשלה על השכר.

סתיו שפיר: אני מברכת על העלאת השכר, אולם ההחלטה הזאת התקבלה באוגוסט 2015 - -

רחל עזריה: די, צריך להצביע על זה.

משה גפני: לא.

משה גפני: צריך להסביר.

רחל עזריה: צריך להסביר ואז להצביע על זה.

סתיו שפיר: ההחלטה הזאת התקבלה באוגוסט 2015, כלומר לפני מועד ההצבעה על התקציב וגם לפני המועד של העדכונים בתקציב של הסכמים קואליציוניים.

סתיו שפיר: מדובר בהחלטה מאוד חשובה, אבל מדוע היא לא נכנסה לבסיס?

<ליאור בראון: אני אסביר.

<ליאור בראון: כפי שמופיע בהחלטה עצמה בסעיף 2, בחלק מההחלטה מדובר על הקמה של ועדה שתמליץ איך להקצות במדויק את הסכום.

<ליאור בראון: דובר על שיפור תנאי השכר לחיילי חובה, אבל ההקצאה שהוקצתה לדמי הקיום היא במסגרת המלצות הוועדה.

<ליאור בראון: הוועדה שהוקמה רק בדצמבר 2015 הגישה את המלצותיה בדבר הקצאת סך הסכום לטובת דמי קיום לחיילי חובה.

<ליאור בראון: לכן הסכום הזה לא תוקצב בבסיס.

סתיו שפיר: וההסכמים של תע"ש?

סתיו שפיר: אם אנחנו יודעים שזה תכנית לחמש שנים, והיה ידוע כמה סכומים אמורים לעבור כל שנה, למה זה לא בבסיס?

<ליאור בראון: הסכום הזה מתוקצב מול תכנית הרכש של משרד הביטחון בהתאם לביצוע בפועל.

סתיו שפיר: למה זה לא בבסיס?

<ליאור בראון: הסכום האמור בתכנית הרכש, התקצוב שלו מתבצע מול העמידה של משרד הביטחון בתכנית הרכש שלהם.

סתיו שפיר: האם הוא עמד בתכנית?

<ליאור בראון: כן.

<ליאור בראון: ולכן אנחנו מבקשים להעביר את הסכום המדובר.

משה גפני: תודה.

משה גפני: אראל, בבקשה.

אראל מרגלית: לגבי תע"ש – זה לא הדיון המהותי פה, אבל אנחנו רוצים הבהרה.

אראל מרגלית: אנחנו בזמנו היינו בתהליך ההפרטה - -

משה גפני: תע"ש הולכת להרוויח והרבה.

אראל מרגלית: - - היא הלכה לתהליך של מכרז.

אראל מרגלית: באמצע התהליך אמרו שכל הרוכשים הפוטנציאליים, חוץ מאחד, לא יכולים לגשת.

אראל מרגלית: עצרו את התהליך, וזה ממשיך - -

משה גפני: רגע, שנייה, היא לא תדע לענות - -

אראל מרגלית: - - אני רוצה לדעת אם זה חלק מכל התהליך - -

משה גפני: אם היא תענה זה יהיה חסר אחריות.

משה גפני: אתה עכשיו נכנס למשהו אחר שלא קשור להעברה.

משה גפני: אם אתה רוצה, אני אשמח מאוד.

משה גפני: אנחנו נדבר ונקיים דיון על תע"ש.

משה גפני: אני בעד זה כי אנחנו מרגישים בוועדה שאנחנו חלק מהבראת החברה הזאת.

אראל מרגלית: ברור.

אראל מרגלית: אבל אני אתן לך דוגמה למה אני מתכוון.

אראל מרגלית: קודם כול האם החברה תוכל לעמוד באספקה - -

מיקי לוי: - - - את היושב-ראש החדש.

אראל מרגלית: - - כי הביאו מנכ"ל, שבינתיים שר הביטחון החדש פיטר אותו.

אראל מרגלית: עכשיו הביאו יושב-ראש חדש - -

משה גפני: מי זה?

אראל מרגלית: יצחק אהרונוביץ, השר לביטחון פנים לשעבר.

אראל מרגלית: לכן המנכ"ל ששמו שם הלך הביתה.

אראל מרגלית: אז אני לא מבין איך אפשר יהיה לספק - -

משה גפני: מה אתה רוצה ממנה?

משה גפני: היא לא צריכה לענות על זה.

אראל מרגלית: אני רק רוצה דבר אחד.

אראל מרגלית: אני רוצה לדעת שברגע שמשרד הביטחון מזמין את התחמושת הזאת אפשר יהיה לספק אותה גם אם הכול משתנה בתע"ש.

משה גפני: אני אומר לך שזה מה שהולך לקרות, אבל אני מסכים אתך לגמרי – אנחנו צריכים לעשות ישיבה על העניין הזה.

משה גפני: אנחנו נדבר בינינו על הנושא.

משה גפני: מי בעד אישור הפנייה לוועדה?

משה גפני: מי נגד?

משה גפני: מי נמנע?

משה גפני: בעד פנייה 20 – רוב

משה גפני: נמנעים – אין

משה גפני: בעד- רוב.

משה גפני: הפנייה אושרה.

בצלאל סמוטריץ': אני מגיש רביזיה.

משה גפני: בצלאל סמוטריץ' מגיש רביזיה.

משה גפני: אנחנו עוברים למספר פנייה לוועדה 37-35.

<ליאור בראון: זה היה יחד.

משה גפני: אוקיי.

משה גפני: פניות 37-35 – מי בעד?

משה גפני: מי נגד?

משה גפני: מי נמנע?

משה גפני: בעד פניות 37-35 – רוב

משה גפני: נמנעים – אין

בצלאל סמוטריץ': חבורה של מיליטריסטים.

בצלאל סמוטריץ': רק שומעים משרד הביטחון מיד מאשרים.

מיקי רוזנטל: אבל זה השכר של החיילים.

מיקי לוי: אבל זה שכר חיילים, בצלאל.

מיקי לוי: איזו רביזיה אתה עושה עכשיו?

רחל עזריה: זה שכר חיילים.

רחל עזריה: אתה לא באמת רוצה להפריע להעלאת שכר חיילים?

רחל עזריה: הם מגנים עליך.

מיקי לוי: - - - לגייס אנשים ולהילחם באופוזיציה.

מיקי לוי: אבל האופוזיציה בעד.

רחל עזריה: אתה רוצה לפגוע בחיילים?

בצלאל סמוטריץ': סליחה, אני הגשתי רביזיה על פנייה מספר 20.

משה גפני: יש המשך של הפנייה הזאת – 37-35.

בצלאל סמוטריץ': אני הגשתי רק על 20.

משה גפני: רק על 20?

משה גפני: יש בקשת רביזיה.

משה גפני: שואל אותך חבר הכנסת מיקי לוי למה אתה מגיש רביזיה.

משה גפני: אתה לא חייב לענות לו.

בצלאל סמוטריץ': לא עונה לו.

בצלאל סמוטריץ': אבל רק על סעיף 20.

בצלאל סמוטריץ': אני פשוט פציפיסט.

משה גפני: אתה נגד החיילים?

בצלאל סמוטריץ': לא.

בצלאל סמוטריץ': אני נגד מיליטריזם.

בצלאל סמוטריץ': הגשתי רק על סעיף 20.

בצלאל סמוטריץ': לא הגשתי על 37-35.

בצלאל סמוטריץ': רק על 20.

משה גפני: אז אני אדבר אתך אחר כך על הרביזיה כי היא אומרת לי עכשיו שהם לא יוכלו להעביר את הכסף אם תהיה רביזיה כי אחד כרוך בשני.

רחל עזריה: אתה רוצה - - -

בצלאל סמוטריץ': אמרנו שנדבר על זה אחר כך, נכון?

מיקי לוי: אז עכשיו אתה צריך לעשות גיוס של הקואליציה?

משה גפני: לא.

משה גפני: אני אשכנע אותו להוריד את זה.

משה גפני: אם אני לא אצליח אני אצטרך.

בצלאל סמוטריץ': תצטרך גיוס של האופוזיציה.

משה גפני: פניות 48-46, בבקשה.

<תמיר כהן: תמיר כהן, צוות מקו, אגף תקציבים.

מיקי רוזנטל: זה לא תרבות?

<טמיר כהן: זה מדע ותרבות.

משה גפני: תמיר כהן מאגף תקציבים, בבקשה.

<תמיר כהן: הפנייה נועדה להעביר 261,000,000 מיליון שקל במזומן ו-84,000,000 מיליון שקל בהרשאה להתחייב למשרד המדע, התרבות והספורט והמטה המשותף של שני המשרדים.

<תמיר כהן: הפנייה מחולקת באופן הבא: 94,900,000 מיליון שקל למנהל מדע, 180,000,000 מיליון שקל למנהל תרבות, 61,000,000 מיליון שקל למנהל הספורט, והיתרה – למטה המשותף שלהם.

סתיו שפיר: זה לא 2,5 אלפי שקל?

סתיו שפיר: אתה מדבר על אלפי שקלים או על מיליוני שקלים?

<תמיר כהן: אלפי שקלים.

סתיו שפיר: 2,500,000 מיליון שקל.

סתיו שפיר: לא כל האנשים קוראים את דברי ההסבר.

סתיו שפיר: אז תגידו, בבקשה, את הסכום כדי שגם חברי הכנסת מהקואליציה שבטעות יושבים בדיון, ולא רק באו להצביע, יידעו על מה מדובר.

<תמיר כהן: אין בעיה, אני חוזר.

<תמיר כהן: סך של 2,500,000 מיליון שקל לטובת תגבור תמיכה בהתאחדויות ספורט מוטורי בגין רפורמה באיגודים; סך של 16,500,000 מיליון שקל לטובת תמיכה בהקמה ובשיפוצים של מתקני ספורט; סך של 12,500,000 מיליון שקל לטובת תמיכה בפעולות ספורט ברשויות במסגרת סל ספורט; סך של 3,900,000 מיליון שקל ליישום החלטת ממשלה לקיום המכבייה העשרים בקיץ 2017.

<תמיר כהן: זאת החלטת ממשלה שהתקבלה ב-13 בדצמבר 2015; סך של 24,650,000 מיליון שקל לטובת פרויקט פרחי ספורט.

<תמיר כהן: הפרויקט הוא הרחבת בסיס הפירמידה של בני נוער שעוסקים בספורט בישראל; סך של 50,000,000 מיליון שקל לטובת סיוע לרשויות המקומיות בתחומי התרבות והאמנות; סך של 6,000,000 מיליון שקל לטובת תמיכה בפעולות תרבות ערבית.

<תמיר כהן: זאת בשים לב להחלטת ממשלה 922 שעברה פה בדצמבר 2015.

<תמיר כהן: סך של 3,000,000 מיליון שקל לטובת הגדלת תמיכה ייעודית במוסדות תרבות בפריפריה; סך של 13,000,000 מיליון שקל לטובת הגדלת התקציב עבור סבסוד תרבות בפריפריה; סך של 5,000,000 מיליון שקל - -

סתיו שפיר: אפשר לקבל פירוט על המיקומים?

סתיו שפיר: זה לא אומר לנו יותר מדי.

<תמיר כהן: כן.

<תמיר כהן: ברשותך, אני אסיים לעבור על דברי ההסבר, ואני אענה לך.

<תמיר כהן: סך של 2,250,000 מיליון שקל לטובת תקנת רצף פעילות של מוסדות תרבות; וסך של 3,000,000 עבור עודפי מרכז מורשת יהדות אתיופיה.

מיקי לוי: אתה הרפרנט גם של תרבות וגם של מדע?

מיקי לוי: זאת הסיבה שזה מגיע יחד באותו דף?

<תמיר כהן: סעיף 19 מכיל גם את משרד המדע, גם את מנהל התרבות וגם את מנהל הספורט ואת המטה המשותף של שני המשרדים.

משה גפני: מי נציג המשרד?

מיקי רוזנטל: הוא שאל שאלה אחרת.

מיקי לוי: יש להם שני שרים נפרדים.

מיקי לוי: זה שני משרדים נפרדים לחלוטין.

משה גפני: רגע, מיקי.

משה גפני: אתה נציג המשרד?

משה גפני: איזה משרד?

<חביב קטן: אני נציג גם של משרד המדע, הטכנולוגיה והחלל וגם של משרד התרבות והספורט.

<חביב קטן: אותו אגף תקציבים משרת את שני המשרדים האלה עם שני שרים ושני מנכ"לים שונים.

משה גפני: למה זה לא הופיע בבסיס התקציב?

<חביב קטן: אני יכול - - - בנפרד.

מיקי לוי: למרות שאתה הרפרנט של שניהם באגף התקציבים, בבקשה, בפעם הבאה שלא יהיה לנו יותר מדי חומר שמעורב זה עם זה, שיהיה בנפרד האחד מהאחר.

מיקי לוי: אני מבין מה אתה אומר, אבל איך שני משרדים מתערבבים?

מיקי לוי: זה לא עובד.

<חביב קטן: אנחנו מנסים להוות דוגמה לניצול משאבים יעיל.

מיקי לוי: אין לי בעיה שתהיה יעיל.

מיקי לוי: אבל זה שייך לחלל או זה שייך לתרבות?

מיקי לוי: נו, באמת.

<חביב קטן: - - -

מיקי לוי: כל הבקשה שלי היא להפריד אותם.

<חביב קטן: לא.

<חביב קטן: מבחן תמיכה לגופים אחרים, לפי הוראות התק"ם, מאשר מנכ"ל משרד התרבות והספורט.

<חביב קטן: מדובר בתקנה חדשה בשם סל"ע – סל לתרבות עירונית.

<חביב קטן: היא אמורה לתקצב - - - בנושא תרבות ברשויות המקומיות השונות.

אראל מרגלית: בהוראת מנכ"ל בלבד?

מיקי רוזנטל: בלי קריטריונים ברורים?

<חביב קטן: - - - בלמ"ס 6-1.

מיקי רוזנטל: תקשיב מה הוא אמר.

מיקי רוזנטל: הוא אמר שזה בהוראת מנכ"ל.

מנואל טרכטנברג: בדיוק.

מיקי רוזנטל: אנחנו שואלים איזו ועדה קבעה, איזה קריטריונים.

משה גפני: מה אתה אומר?

משה גפני: אין קריטריונים?

<חביב קטן: ודאי שיש.

<חביב קטן: הקריטריונים נקבעים במשרד התרבות והספורט, לפי מדיניות השרה.

<חביב קטן: על המבחן חותם מנכ"ל המשרד אחרי שהוא עובר אישור של היועצת המשפטית שכל הקריטריונים משקפים כהלכה את החוק.

<חביב קטן: המדיניות מלמעלה.

<חביב קטן: - - - על-ידי השרה והמנכ"ל.

<חביב קטן: המנכ"ל נדרש לחתום על מבחן התמיכה בעצמו כי זה מבחן תמיכה בגופים אחרים.

<חביב קטן: הוראות התק"ם מסבירות שמנכ"ל משרד חותם על זה, ולא השרה.

מנואל טרכטנברג: מכיוון שמדובר בחלוקת כסף ציבורי שאנחנו צריכים לאשר אין לי מושג איך להתייחס ל-50,000,000 מיליון השקלים האלה.

מנואל טרכטנברג: זה הרי מבחן תמיכה שהמנכ"ל חותם עליו, ואנחנו לא מודעים למה שהוא מכיל.

מיקי רוזנטל: זה הבונבונים של השרה?

<חביב קטן: לא, לא, אני אסביר.

מיקי רוזנטל: איזה מין דבר זה?

מיקי רוזנטל: אנחנו רוצים לדעת בדיוק מה זה.

מיקי רוזנטל: אין דבר כזה.

<חביב קטן: אני אסביר בדיוק מה הוא מכיל.

<חביב קטן: השרה מירי רגב חרתה על דגלה לסבסד ולהגדיל את פעילות התרבות בכלל הארץ ובדגש על שיתוף פעולה עם הרשויות המקומיות - -

מיקי רוזנטל: מצוין.

<חביב קטן: - - כדי למנף את פעילות התרבות.

<חביב קטן: מבחן התמיכה הספציפי הזה מתקצב יוזמות תרבות ספציפיות כמו אמנות פלסטית, תיאטרון, מחול.

מיקי רוזנטל: הבנתי.

מיקי רוזנטל: תאמין לי, אני מבין מהר.

מיקי רוזנטל: אבל אמנות פלסטית באשדוד תקבל, ואמנות פלסטית ביבנה לא תקבל.

מיקי רוזנטל: למה?

<חביב קטן: למה לא? זה ממש לא נכון.

משה גפני: אני רק מבקש שזה יהיה בסדר, לא בבלגן.

משה גפני: הוא שאל שאלה, יענה תשובה.

<חביב קטן: יש מדורים מייעצים לשרת התרבות והספורט בלבד.

<חביב קטן: הם מדורים שיושבים תחת המועצה הלאומית לתרבות שהיא מועצה מייעצת בלבד לשרת התרבות והספורט.

<חביב קטן: כל התבחינים, בין אם נדרשים לעבור את אישור המועצה ובין אם לא, עוברים ייעוץ משפטי ואישור משפטי לכל דבר.

<קריאות: - - -

משה גפני: אני אאפשר.

משה גפני: רק תסיים, בבקשה.

<חביב קטן: התבחינים האלה הם בדומה לתבחינים - - - הם תבחינים מקצועיים.

<חביב קטן: קהל התרבות במקום מוסדות התרבות שנתמכים לפי תקנות 3א – פה מדובר על רשויות מקומיות - -

משה גפני: בצלאל, לאן אתה הולך?

בצלאל סמוטריץ': - - -

משה גפני: שום דבר.

משה גפני: אפשר לפרק את הקואליציה.

סתיו שפיר: הדיון לא מעניין אותך?

משה גפני: אני הולך להצביע על מירי רגב.

משה גפני: אתה רוצה לריב איתה?

סתיו שפיר: בא להצביע והולך?

משה גפני: בצלאל, צריך חוק.

מיקי רוזנטל: מאחר שזה נעשה בלי קריטריונים ברורים שנקבעו ציבורית ומאחר שלא קיבלנו רשימה של מי שמקבל, הדבר הזה לא יכול - -

משה גפני: רשימה של מי שמקבל?

מיקי רוזנטל: בוודאי.

מיקי רוזנטל: השרה ומנכ"ל משרדה קבעו רשימה מי יקבל כסף בלי קריטריונים.

מנואל טרכטנברג: את הסעיף הזה אי אפשר להעביר.

מיקי רוזנטל: אני חושב שאסור לנו להצביע.

מיקי רוזנטל: זה חמור מאוד.

סתיו שפיר: אפשר לקבל בינתיים פירוט של היישובים?

<חביב קטן: אני אסביר.

סתיו שפיר: לא צריך הסבר, רק פירוט של היישובים.

<חביב קטן: אין עדיין יישובים.

<חביב קטן: זה מבחן תמיכה שטרם נקבעה חלוקת התקציב - -

מיקי לוי: אז לא ניתן אם טרם נקבע.

<חביב קטן: - - מכיוון שטרם הגיע תקציב לנושא.

סתיו שפיר: תעביר לנו את מבחן התמיכה.

<חביב קטן: אני אעביר לך אותו מיד.

<חביב קטן: היישובים הזכאים הם כל היישובים בלמ"ס 6-1 בארץ.

<חביב קטן: הם זכאים לקיים אירוע פסטיבל תרבות בהתאם להגשת תכנית תרבות מקצועית שתיבחן על-ידי המחלקות המקצועיות במשרד התרבות והספורט.

<חביב קטן: הכול נבחן על-ידי אנשי מקצוע.

<חביב קטן: מעבר לזה כל היישובים בארץ בלמ"ס 10-1 יזכו לעשות יוזמות.

<חביב קטן: זה יכול להיות בתיאטרון, באמנות פלסטית, במחול - - -

מנואל טרכטנברג: אבל אתה מבין ש-50,000,000 מיליון לא מספיקים לכל היוזמות.

מנואל טרכטנברג: 50,000,000 פירושם שחלק יקבלו וחלק לא יקבלו.

מנואל טרכטנברג: אין דבר יותר מסוכן מאשר יכולת של שר להעביר כסף לרשויות מקומיות כאלה כן ולאחרות לא.

מנואל טרכטנברג: אני לא מטיל לרגע ספק או רבב בשרת התרבות, אבל עד שלא נראה לפי מה מתחלקים כספים כאלה בין הרשויות אנחנו לא יכולים להצביע על זה.

מנואל טרכטנברג: כל מה שאמרת עד כה זה אמירות כלליות.

מנואל טרכטנברג: אני לא יודע לפי מה מחולק הכסף הזה.

מיקי לוי: הוא רוצה לדעת את רשימת היישובים שעל-פיהם קיבלו, ומהם הקריטריונים.

אראל מרגלית: אבל לא רק זה.

אראל מרגלית: אנחנו מאוד בעד שיישובים בפריפריה ובמקומות אחרים יקבלו תקצוב של תרבות.

אראל מרגלית: מי כמוני יודע שאפילו לירושלים היה בשנת 2005, 4,000,000 מיליון שקל בתקציב התרבות, ולתל-אביב 160,000,000 מיליון שקל, אז אני יודע כמה אפליה יש.

אראל מרגלית: אבל אי אפשר שזה יהיה בידיים של השרה בלבד.

אראל מרגלית: זה צריך להיות בידיים של ועדה מקצועית.

סתיו שפיר: מה זאת אומרת אי אפשר?

סתיו שפיר: זה לא לפי חוק.

<חביב קטן: הוועדות המקצועיות מחליטות על חלוקת הכספים.

משה גפני: השאלה שהחברים שואלים היא לפי מה השרה קובעת את החלוקה בין הרשויות.

<חביב קטן: השרה מתווה מדיניות.

<חביב קטן: השרה ביקשה מהמשרד לכתוב מבחני תמיכה לרשויות מקומיות כדי שיאפשרו לבצע פעילות תרבות בפריפריה.

<חביב קטן: המשרד כתב: "שיתוף המדורים המקצועיים להמלצתם בלבד ובהתאם למנהלות המחלקה המקצועיות שיש במשרד התרבות והספורט מבחן תמיכה".

<חביב קטן: לא השרה ולא המנכ"ל שופטים את בקשות התמיכה האלה.

<חביב קטן: שופטת אותם ועדת התמיכות המשרדית שמורכבת מאנשי מקצוע ומנהלה, והמלצה של מנהלת המחלקה הרלוונטית.

אראל מרגלית: אז אם יש דרישה ל-250,000,000 מיליון, איך מחלקים 50,000,000 מיליון?

משה גפני: לא יכולה להיות העדפה של רשות מקומית ואפליה של רשות אחרת?

<חביב קטן: לא.

<חביב קטן: כל כללי הברירה קבועים במבחן התמיכה.

<חביב קטן: זאת אומרת רשום איך יחולק הכסף עד מיצויו.

<חביב קטן: הכול מוגדר מראש.

<חביב קטן: אין פה אפשרות - - -

אראל מרגלית: לפי איזה סדר?

אראל מרגלית: אם נניח יש דרישה ל-1,000,000,000 מיליארד שקל לתרבות ביישובים פריפריאליים, ולך יש עכשיו 50,000,000 מיליון ואתה צריך להחליט איך לחלק את זה, ואין מספיק.

אראל מרגלית: מה אתה עושה?

<חביב קטן: אני אסביר.

<חביב קטן: יש 25,000,000 מיליון שקל בסכום שמוציאים על פסטיבלים.

<חביב קטן: מדובר ביישובים בלמ"ס 6-1.

<חביב קטן: העיקרון הוא שהסכום מוגבל לרמת פסטיבל כך שבשלב הראשון 25,000,000 מיליון השקלים האלה ימוצו בגין רשויות 6-1.

<חביב קטן: בנוגע ל-25,000,000 - -

אראל מרגלית: יש הרבה כאלה.

<חביב קטן: קצת יותר מ-200 רשויות בלמ"ס 6-1

אראל מרגלית: כמה עולה פסטיבל?

<חביב קטן: זה שונה.

<חביב קטן: הם מגישים מסמך תקציבים עם עלויות בפועל ועם בקשת תמיכה בגובה מסוים.

אראל מרגלית: הכול טוב ויפה, אנחנו בעד.

אראל מרגלית: אבל לא שזה יהיה בידיים של השרה.

<חביב קטן: זה לא בידיים של השרה.

<חביב קטן: לשרה אין שום השפעה.

<חביב קטן: היא לא מי שחותמת את החלטת הוועדה.

משה גפני: אני לא מבין, הוא הסביר בסדר גמור.

משה גפני: השרה לא מחליטה.

משה גפני: יש ועדה.

אראל מרגלית: הוועדה מחליטה על הקריטריונים, והמנכ"ל מחליט על החלוקה.

סתיו שפיר: כמה ועדות כאלה מונו?

משה גפני: לא, אי אפשר.

משה גפני: זה לא נכון, הוא צודק.

<חביב קטן: זאת ועדת תמיכה - - -

סתיו שפיר: כל מי שמחלק את כל התמיכות?

סתיו שפיר: זאת אותה ועדת תמיכה?

<חביב קטן: אותה ועדת תמיכה - - - הרלוונטי מופיע בפניה: תיאטרון – תיאטרון, אמנות פלסטית – אמנות פלסטית, מחול – מחול.

<חביב קטן: נכון, אבל אותה ועדת תמיכות מטפלת בכל הדברים כדי שתהיה לה ראייה אחת על כל עולם התרבות.

סתיו שפיר: אבל מה ההבדל ביניהם?

<חביב קטן: יש תמיכות לפי סעיף 3א, ויש תמיכה לפי גופים אחרים.

<חביב קטן: תמיכה לפי סעיף 3א מדבר על מוסדות ציבור; תמיכה בגופים אחרים מדברת על כל גוף שהוא אינו מוסד ציבורי, אינו מלכ"ר.

סתיו שפיר: יש לך מולך את הרשימה של כל היישובים?

<חביב קטן: שוב – כל היישובים בארץ, במידה שיעמידו את המצ'ינג המתאים, יוכלו לבוא ולהיתמך בתקנה באזור היוזמות.

סתיו שפיר: לא כולם ייתמכו.

סתיו שפיר: חלק לא יצליחו לקבל את התמיכה.

<חביב קטן: למה לא?

<חביב קטן: אנחנו עובדים עם סל הספורט.

סתיו שפיר: כי יש סכום מוגבל.

<חביב קטן: הסכום המוגבל מתחלק בצורה פרופורציונלית.

<חביב קטן: אם כל רשות תבקש מיליון שקל היא לא תוכל לעמוד בזה.

<חביב קטן: אני יכול לתת לכל רשות סכום, לפי הסכום שקיים בתקנה התקציבית שלי.

סתיו שפיר: אז זה משנה את המאצ'ינג.

אראל מרגלית: למה זה צריך לעבור דרך השרה?

<חביב קטן: השרה מתווה מדיניות, והיא רוצה שהמשרד בפעם הראשונה יעבוד בצורה מאוד רצינית עם רשויות מקומיות.

<חביב קטן: עד עכשיו לא עשינו את זה.

<חביב קטן: עכשיו השרה אמרה שחשוב לה למנף את עולם התרבות דרך הרשויות המקומיות ודרך המרחב העירוני, והיא רוצה לעשות שיתוף פעולה כך שהרשויות יביאו עוד תקציב.

סתיו שפיר: איזה מצ'ינג נדרש לתקצוב הזה?

<חביב קטן: עד 10% מצ'ינג.

משה גפני: מה זה מצ'ינג?

משה גפני: של הרשות המקומית?

<חביב קטן: כן.

<חביב קטן: אנחנו לא יכולים לתת מימון מלא.

<חביב קטן: 10% זה מינימום המצ'ינג שנדרש.

אראל מרגלית: אני מבקש שזה יהיה בידי ועדה מקצועית ולא בידי השרה ולא בידי המנכ"ל.

בצלאל סמוטריץ': אז אתה מבקש.

בצלאל סמוטריץ': כשתהיה ראש ממשלה – קודם תנצח את בוז'י.

בצלאל סמוטריץ': אתה מנהל עכשיו את הממשלה?

בצלאל סמוטריץ': אז אתה מבקש.

מיקי לוי: זה לא בידי השרה.

אראל מרגלית: זה כן בידי השרה.

מיקי לוי: לא, הוא אומר שלא.

מיקי לוי: בוועדה מקצועית.

אראל מרגלית: רוצים לעשות פסטיבלים ביישובים של 6-1 – בסדר גמור, אני בעד.

אראל מרגלית: יש לך 50,000,000 מיליון שקל.

אראל מרגלית: הדרישה היא של 500,000,000 מיליון שקל, נניח, כי יש הרבה יישובים.

אראל מרגלית: אתה צריך לקבוע.

אראל מרגלית: אם יש ועדה מסודרת שקובעת לפי קריטריונים, זה בסדר.

משה גפני: זה מה שהוא אומר שקורה.

אראל מרגלית: אם זאת שרירות לב - -

<קריאות: - - -

אראל מרגלית: לא.

אראל מרגלית: הוועדה קבעה קריטריון של 6-1.

אראל מרגלית: היא לא קובעת את החלוקה.

אראל מרגלית: את זה אמרו לך שקובע המנכ"ל.

<חביב קטן: לא.

בצלאל סמוטריץ': אבל גם זה לגיטימי.

בצלאל סמוטריץ': מה ההבדל בין ועדה למנכ"ל?

משה גפני: מיקי לוי, בבקשה.

מיקי לוי: אני הבנתי מה אתה אומר על הוועדה.

מיקי לוי: אני מסכים איתה בעיקרון, אבל יש לי בעיה עם 10% של למ"ס 6-1.

מיקי לוי: 3-1 בחיים לא יעשה מצ'ינג של 10% כי אין לו.

מיקי לוי: אז אני מבקש מכם לבוא הנה ולחשוב על 2-1 שלא יהיה מצ'ינג.

<חביב קטן: אנחנו בהחלט חשבנו על הדבר הזה.

מיקי לוי: אני לא רוצה להגיד שמות.

<חביב קטן: הוראות התק"ם הקיימות בהקבלה לנוהל שר אוצר שחל על מלכ"רים אינן מאפשרות לנו לתמוך מעל 90% מעלות הפעילות.

<קריאה: בשום מקרה?

<חביב קטן: בשום מקרה.

<חביב קטן: ברגע שזה תמיכה אנחנו לא יכולים לתת תמיכה של 100% לגוף.

סתיו שפיר: אבל כל העניין הוא לתמוך בפריפריה, שבחלק מהמקומות אין כסף.

מיקי לוי: הוא לא ייתן להם.

מיקי לוי: סוציו-אקונומי 2-1 בחיים לא יקבל.

<חביב קטן: - - -

סתיו שפיר: אני לא מבינה את ההיגיון בזה.

סתיו שפיר: המטרה היא לעזור למוחלשים ביותר.

סתיו שפיר: אז מבקשים מהם כסף שהם לא יכולים לשים?

סתיו שפיר: אז הם לא יוכלו לקבל את התמיכה?

סתיו שפיר: אז החזקים יותר יקבלו את התמיכה?

משה גפני: למה באמת יש הנחיה כזאת?

<חביב קטן: 10% במקרה הזה, אנחנו גם חושבים שזה דבר ריאלי.

<חביב קטן: בסל הספורט זה עובד בצורה מעולה.

<חביב קטן: אנחנו עובדים עם כמעט 100% מהרשויות בארץ מהחלשה ביותר לחזקה ביותר.

<חביב קטן: אנחנו מאמינים שגם פה זה יהיה.

<חביב קטן: יש לנו מערכת - - -

מיקי לוי: יש מישהו שביקש ולא היה לו מצ'ינג, ולכן לא קיבל?

<חביב קטן: רק עכשיו הבקשות מתחילות להיות מוגשות.

<חביב קטן: אני לא יכול לדעת איזה גופים הגישו בקשה.

<חביב קטן: זה משהו דינמי.

<חביב קטן: אני לא יכול לתת לכם תשובה איזה גופים הגישו כי זה ייגמר רק בעוד שבועיים.

סתיו שפיר: אז עוד שבועיים.

מיקי לוי: פשוט כואב הלב.

משה גפני: יש אפשרות לבקש את השינוי של הנוהל של שר האוצר שיהיו יישובים חלשים בדירוג סוציו-אקונומי מאוד נמוך שלא יצטרכו את ההשתתפות העצמית?

משה גפני: יכול להיות דבר כזה?

<חביב קטן: אני לא הכתובת.

<חביב קטן: אם שר האוצר יחתום על נוהל חדש שיאפשר - - - חדשה - -

אראל מרגלית: אבל מדברים על 10%.

אראל מרגלית: 10% זה סביר.

אראל מרגלית: אם מישהו רוצה לעשות פסטיבל ולא מסוגל לשים 10% מעלות הפסטיבל אז - - - הוא צריך להראות מחויבות.

<חביב קטן: אם - - - כרטיסים הוא יוכל להשתמש בסכומים האלה.

מיקי לוי: אז אולי 2-1 להוריד ל-5%.

אראל מרגלית: דווקא זה לא דבר שאני מתנגד לו.

אראל מרגלית: אני פשוט תוהה – זה שמישהו שם דמי רצינות לקיום הוא צריך להראות שהוא רציני.

אראל מרגלית: אחרת אם הוא מקבל דברים חינם הוא משקיע בהם מעט מאוד.

אראל מרגלית: אבל אני מצפה שיהיו קריטריונים, ושכל יישוב שמגיש את המצ'ינג הזה ומראה את הרצינות, מקבל.

אראל מרגלית: אם אין תקציב מספיק גדול וצריך לעשות תעדוף מי כן ומי לא, אז מי קובע את זה בסוף?

אראל מרגלית: אם קובעת את זה אישיות פוליטית אז כאן מתחילה הבעיה.

<חביב קטן: התעדוף מוגדר מראש בוועדה המקצועית, כפי שהוא הוגדר במבחן התמיכה מראש על-ידה ועל-ידי המנכ"ל.

אראל מרגלית: אני מבין, אבל הבחירה מתבצעת בסופו של דבר על-ידי המנכ"ל והשרה.

<חביב קטן: ממש לא.

<חביב קטן: יש כלל ברירה שמסביר איך יהיה - - - של בחירת היישובים.

אראל מרגלית: האם כל יישוב שעומד בקריטריון שהצבתם יכול לקבל כסף לפסטיבל?

<חביב קטן: כן.

<חביב קטן: יכול להיות שהוא לא יוכל לקבל את מלוא הבקשה שלו.

<חביב קטן: לדוגמה הוא ביקש לעשות פסטיבל ב-1,000,000 מיליוןן שקל עם השתתפות שלנו של 900,000 שקל, יכול להיות שהכסף שלנו לא יספיק לכך, ואז נגיד לו שבמקום 900 יש לו 800.

<חביב קטן: ואז הוא צריך להגיש מסמך תקציבים מתוקן.

אראל מרגלית: כלומר אתם מחויבים להגיש את התקציב בין כל היישובים שרוצים להגיש בקשה, ומוכנים לעשות מצ'ינג מ-6-1 לפסטיבל.

<חביב קטן: ועומדים כזכאים.

<חביב קטן: אם הם הגישו את כל המסמכים כמו שצריך - - -

סתיו שפיר: יש לכם תכנית תמיכות שבה לא צריך מצ'ינג?

<חביב קטן: לא.

<חביב קטן: גם בגופים אחרים וגם במוסדות ציבור אנחנו מוגבלים על-ידי כללים של החשב הכללי במשרד האוצר, ואם זה שר אוצר – תמיכות בסעיף 3א, ואם זה הוראות תק"ם לגופים אחרים שמחייב אותנו לקחת מצ'ינג מהגופים של מינימום 10%.

משה גפני: רבותי, אנחנו עוברים להצבעה.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד פניות 48-46 – רוב

משה גפני: נמנעים – אין

משה גפני: בעד- רוב, נגד- 4, אין נמנעים.

משה גפני: הפניות אושרו.

משה גפני: אנחנו עוברים הלאה.

משה גפני: פניות 54-49 בעניין הנגב והגליל.

משה גפני: מי מסביר?

<עידו סופר: אני רפרנט תעשייה ומסחר באגף התקציבים.

<עידו סופר: הפנייה נועדה לתקצב את המשרד לפיתוח הפריפריה הנגב והגליל בסך של 5,850 אלפי שקלים במזומן ו-219,935 אלפי שקל בהרשאה להתחייב.

עיקרי השינויים: שנית, העברת סך של 5,460 אלפי שקל מתכנית פיתוח הנגב והגליל לתכנית תפעול המשרד בהתאם לבקשת המשרד לפי הוצאותיו בפועל.

עיקרי השינויים: הצורך עולה מהגדלת שטח המשרד לקראת קליטת עובדים כחלק מהרחבת תחום פעילות המשרד.

עיקרי השינויים: שלישית, תקצוב סך של 219,935,000 מיליון שקל בהרשאה להתחייב לתכנית פיתוח הנגב והגליל שעיקרם 60,000 אלפי שקלים בהרשאה להתחייב עבור בנייה ושיפוץ של מוסדות ציבור ומתקני תשתית הנדרשים לצרכי העיר באר-שבע ואזור הנגב הצפוני כחלק מהסכם הגלל ומכוח החלטת ממשלה מס' 775 מיום 26 בנובמבר 2015; 40,000 אלפי שקלים בהרשאה להתחייב, ולגביהם ביום 15 בנובמבר 2015 הוצגו לוועדת הכספים כלל ההסכמים הפוליטיים בעלי משמעות תקציבית שהושגו במהלך אישור תקציב המדינה.

עיקרי השינויים: ההצגה האמורה כללה סיכום עם יושב-ראש ועדת הכנסת נכון לאותו תאריך בדבר תגבור תקציב מוסדות ציבור בנגב ובגליל בסך 40,000 אלפי שקלים.

עיקרי השינויים: בהתאם לסיכום האמור, תוקצבה הרשאה עבור נושא זה בשנת 2015.

עיקרי השינויים: מאחר שבעקבות אילוצי לוח זמנים המשרד לא מימש את ההרשאה הרי היא מתוקצבת פעם נוספת השנה.

עיקרי השינויים: מעבר לכך 39,000,000 מיליון שקל בהרשאה להתחייב מכוח החלטת ממשלה מספר 2017 מ-21 בספטמבר שעניינה "תכנית אסטרטגית רב-שנתית לפיתוח שדרות ויישובי עוטף עזה"; 30,000 אלפי שקלים עבור פעולות לפיתוח הפריפריה החברתית מכוח החלטת ממשלה 361- -

אראל מרגלית: מה זה 39,000,00 מיליון שקל?

<עידו סופר: 39,000,000 מיליון שקלים מתוקצבים מכוח החלטת ממשלה 2017 לעניין פיתוח שדרות ויישובי עוטף עזה.

אראל מרגלית: למה זה?

סתיו שפיר: זאת החלטת ממשלה משנת 2014.

סתיו שפיר: למה זה לא בבסיס?

<עידו סופר: נכון.

אראל מרגלית: מה זה בתי אגודה?

<עידו סופר: כחלק מעידוד העברת אזרחים לפריפריה עד לרכישת דירה יש בתי אגודה שמאפשרים קליטה של אזרחים חדשים עד להחלטתם אם יישארו או לא.

אראל מרגלית: זה בדיור הציבורי שיש שם?

<עידו סופר: זה לא דיור ציבורי.

אראל מרגלית: והיבילים זה מה שרוצים לעשות שם במעונות הסטודנטים?

<עידו סופר: בין היתר.

<עידו סופר: בעוטף עזה.

משה גפני: אראל, זה ההסבר של משרד הנגב והגליל.

משה גפני: זה מה ששלחנו במייל לכולם.

משה גפני: חוץ מזה מה שצריך לחלק עכשיו זה 50 עמודים שצילמו.

משה גפני: אם יגידו לצלם הכול ולשים הכול, בסדר.

מיקי רוזנטל: יש שם, למשל, לאן הלך הכסף בסעיף הקודם?

משה גפני: אתם יכולים לעבור על זה.

משה גפני: כולם קיבלו את זה במייל.

משה גפני: אבל זה המון עבודה.

בצלאל סמוטריץ': מי שביקש חומר ורוצה לעשות עבודת פיקוח טובה שישקיע.

סתיו שפיר: גפני, יש שיטה יותר פשוטה.

סתיו שפיר: תנו לחברי ועדת כספים הרשאה למערכת מרכבה.

מיקי רוזנטל: למה?

מיקי רוזנטל: זה סודות מדינה?

משה גפני: זאת הצעת מדינה.

משה גפני: אבל אין לי כוח למלחמה נוספת.

סתיו שפיר: למה זה מלחמה?

משה גפני: לא, זאת לא מלחמה.

משה גפני: זה פשוט.

סתיו שפיר: לך יש הרשאה למרכבה?

מכלוף מיקי זוהר: סתיו, נכון שאת מתגעגעת לניסן?

משה גפני: הוא אומר שאת מתגעגעת לניסן.

סתיו שפיר: לא שמתי לב מי דיבר.

מכלוף מיקי זוהר: תגידי לי, ההתנשאות הזאת זה רק לשמאל, או רק לחלק מסוים בשמאל?

סתיו שפיר: פשוט בוועדה אני מנסה לדון דיון רציני - -

מכלוף מיקי זוהר: את יודעת מה מזיזה לי ההתנשאות השמאלנית שלך.

סתיו שפיר: אתה הגעת עכשיו.

סתיו שפיר: לא מעניין אותך על מה הדיון פה.

סתיו שפיר: אתה רק רוצה - - - משמעת קואליציונית.

סתיו שפיר: אני מתייחסת לכספי ציבור ברצינות.

מכלוף מיקי זוהר: את מתייפייפת, ואת עושה על זה פריימריס מפעם לפעם.

מכלוף מיקי זוהר: גם ציבור המתפקדים של מפלגת העבודה הבין שזה בסך הכול מסע פריימריס.

מכלוף מיקי זוהר: זה מסע פריימריס, מה חשבת?

מכלוף מיקי זוהר: את בכלל יודעת על מה את מדברת?

משה גפני: די, מאה אחוז.

משה גפני: אראל, בבקשה.

אראל מרגלית: 30,000,000 מיליון הרשאה להתחייב עבור פעולות בפריפריה החברתית מכוח החלטה מס' 631 בהתאם לסעיף 5 בהחלטות הממשלה.

אראל מרגלית: המקור לתקציב הוא משרד הכלכלה והתעשייה.

אראל מרגלית: זה בעצם חלק מ-300,000,000 מיליון שעברו ממשרד הכלכלה למשרד הנגב והגליל?

אראל מרגלית: יש פה רק מספרים.

אראל מרגלית: אני לא מבין למה זה הולך.

<עידו סופר: החלטת הממשלה קבעה שיתוספו 300,000,000 מיליון שקל בהרשאה להתחייב בשנת 2016, ו-300,000,000 מיליון שקל נוספים בשנת 2017 – שניהם בהרשאה להתחייב.

<עידו סופר: החלטת הממשלה קבעה שהמימון של 2016 יגיע מתוך העודפים המחויבים – אני מדבר על מזומן – בעוד שהמימון של ההרשאה בשנת 2017 יגיע מהתקציב המאושר של משרד הכלכלה.

<עידו סופר: זה בהתאם להחלטת הממונה על התקציבים, מנכ"ל משרד ראש הממשלה, לפי סדר עדיפויות שתואם עם המשרד.

<עידו סופר: היות שאנחנו מניחים שב-2017 ההרשאות יהיו דומות אנחנו מחויבים כרגע לייצר את המקורות לעתיד בהתאם להחלטת הממשלה.

<עידו סופר: היות שפריסת המזומנים של המשרד לפיתוח הנגב והגליל היא מהירה יותר כי אלה פרויקטים קצרים יותר לעומת משרד הכלכלה ששם יש פרויקטים שנעים גם בין שמונה שנים לעשר שנים במקרה של מענקי חוק עידוד ופיתוח אזורי תעשייה, ההפחתה של הרשאה להתחייב נעשית כבר השנה בתיאום עם משרד הכלכלה.

אראל מרגלית: הבנתי.

אראל מרגלית: למה הולכים 30,000,000 מיליון שקל האלה?

<עידו סופר: לקייטנות וגם לתכנית למשיכת מפעלי תעשייה בפריפריה הרחוקה.

אראל מרגלית: אני מקבל מה שאתה אומר, אבל לא ברור לי בדיוק.

אראל מרגלית: אם אנחנו משנים תקנה ועושים אזור פיתוח א'-א', אני מבין, אני בעד, אני תומך.

אראל מרגלית: אם זה משהו חצי שרירותי אני פשוט לא מבין מה הכוונה.

אראל מרגלית: נגיד, אם מחר אני צריך לשווק את זה למפעלים בדרום או בצפון – מה הכוונה?

<עידו סופר: ראשית כול, החלטת הממשלה קובעת את העברת התקציבים למשרדים.

<עידו סופר: זה החלטתו של המשרד להחליט לאן הכסף הזה יופנה.

<עידו סופר: 30,000,000 מיליון שקלים הספציפיים האלה מיועדים לקייטנות, כפי שהציג השר לא מזמן; וכן תקציב מסוים יופנה גם לתכנית ייעודית למשיכת מפעלי תעשייה לפריפריה הרחוקה.

סתיו שפיר: אתה מאגף התקציבים או מהמשרד?

<עידו סופר: אני מאגף תקציבים.

סתיו שפיר: לא אמור להיות גם נציג של המשרד?

משה גפני: יש נציג של המשרד?

<עידו סופר: נציג המשרד מר דרור סורוקה לא הרגיש טוב, והוא נמצא בבית חולים, למיטב ידיעתי.

סתיו שפיר: מישהו אחר?

סתיו שפיר: אין אנשים אחרים?

סתיו שפיר: אין מחליפים?

<עידו סופר: יש נציג אחר שהיה כאן.

<עידו סופר: אני לא רואה אותו כרגע.

סתיו שפיר: כלומר יש, אבל הנציג לא נמצא.

סתיו שפיר: שאלה.

סתיו שפיר: זה אומר שהנוהל לא מתממש.

סתיו שפיר: אבל שאלה נוספת אליך – החלטת הממשלה מצוק איתן ב-2014 דרשה להעביר סכומים לעוטף עזה, ובצדק - -

מכלוף מיקי זוהר: אדוני, אני רוצה להבין, זה בשיטה שסתיו שואלת שאלות את האגף, והם עונים לה?

מכלוף מיקי זוהר: לא הבנתי את השיטה הזאת.

מכלוף מיקי זוהר: מי היא בכלל שתשאל שאלות את האגף?

מכלוף מיקי זוהר: היא לא פונה לאגף- -

מיקי רוזנטל: היא חברת כנסת, היא יכולה לשאול שאלות.

מכלוף מיקי זוהר: שתכתוב מכתבים לאגף.

מכלוף מיקי זוהר: שלא תעשה פה ועדות חקירה לאגף.

<קריאות: זה לא בסדר.

מכלוף מיקי זוהר: שלא תעשה ועדות חקירה לאגף.

מכלוף מיקי זוהר: זה לא התפקיד שלה.

מיקי לוי: אתה טועה.

מיקי לוי: היא חברת כנסת.

מיקי לוי: מותר לה לשאול הכול.

מכלוף מיקי זוהר: זה לא התפקיד שלה.

מכלוף מיקי זוהר: יש לה שאלות, שתלך לשבת עם האגף.

משה גפני: מיקי.

עודד פורר: אתה טועה, מיקי.

עודד פורר: זה בדיוק התפקיד שלה.

מכלוף מיקי זוהר: שתשב איתם ותעשה ועדות חקירה.

מכלוף מיקי זוהר: לא פה.

סתיו שפיר: גפני, אני באמצע שאלה.

משה גפני: היא יכולה לשאול.

סתיו שפיר: - - - מה התפקיד של נבחרי ציבור - -

מכלוף מיקי זוהר: - - - מבזבזת לנו פה את הזמן.

מכלוף מיקי זוהר: היא עושה פריימריז בוועדה.

מכלוף מיקי זוהר: על הזמן שלי היא עושה פריימריז.

מכלוף מיקי זוהר: שתלך למתפקדים ותוציא להם מכתבים.

מכלוף מיקי זוהר: שלא תבזבז לנו את הזמן.

סתיו שפיר: - - -

מכלוף מיקי זוהר: השאלות שלה גם לא ענייניות.

מכלוף מיקי זוהר: איפה הסגן של המנהל של האגף של המפקד של המנהל - תשאלי שאלות ענייניות.

מכלוף מיקי זוהר: זה גם הזמן שלי.

<קריאות: - - -

משה גפני: תודה רבה.

סתיו שפיר: רגע, אני הייתי באמצע שאלה.

סתיו שפיר: מיקי התפרץ לדברי.

סתיו שפיר: זה לא יעבוד פה כל פעם, שחברי כנסת ששכחו את עבודתם - - -

מכלוף מיקי זוהר: את יודעת לעבוד?

מכלוף מיקי זוהר: מה את יודעת לעשות חוץ מלבלבל את המוח?

מכלוף מיקי זוהר: את עושה פה פריימריז על חשבון של הזמן שלנו.

מכלוף מיקי זוהר: הציבור משלם על הפריימריז שאת עושה.

מכלוף מיקי זוהר: אל תעשי פה פריימריז.

סתיו שפיר: אומר אחד שאמר שהוא יעביר כספי ציבור רק ליישובים שהצביעו לו.

סתיו שפיר: חצוף.

סתיו שפיר: תתבייש.

משה גפני: אני יוצא להפסקה של רבע שעה.

משה גפני: אני מחדש את הישיבה.

משה גפני: תשאלי את השאלה.

סתיו שפיר: איפה הנציג של המשרד?

משה גפני: הנה, שמוליק.

משה גפני: סתיו, בבקשה, אני לא נותן הרבה זמן לשאול.

משה גפני: אני לא יכול לנהל פה - - - שלם.

משה גפני: זה כבר מתחיל להיראות פיליבסטר.

סתיו שפיר: - - - מה שאמורים לעשות נבחרי ציבור.

סתיו שפיר: שאלתי, מדוע החלטת ממשלה מאוד חשובה לעוטף עזה שהתקבלה כבר ב-2014, לוקח לה שנתיים להעביר את הכסף הזה?

סתיו שפיר: למה זה עובר עכשיו בהעברה תקציבית, ולא נכנס לבסיס התקציב?

סתיו שפיר: אני בכל זאת אעדיף, עם כל הכבוד, שנציג המשרד ישיב לי על השאלה הזאת, ולא האוצר.

<עידו סופר: אין לי בעיה.

<עידו סופר: יש כאן שאלה תקציבית שאני אשמח להסביר.

משה גפני: תשיב אתה.

משה גפני: אני רוצה תשובה על השאלה הזאת בקצרה.

<עידו סופר: מכיוון שלתקציב המשרד היה ביצוע נמוך בשנים האחרונות אנחנו מדברים על 40%-29% בלבד מתקציב המזומן עם עודפים מחויבים גבוהים.

<עידו סופר: בין היתר מכיוון שהמשרד עבר לפרויקטים ארוכים יותר הוחלט בהסכמה עם המשרד על המרה ממזומן להרשאה.

<עידו סופר: ההחלטה התקבלה במהלך דיוני התקציב לשנים 2016-2015, ויישומה נעשה במהלך השנה.

<עידו סופר: כלומר אנחנו מקצים עכשיו את ההרשאה להתחייב של המשרד כדי שיוכל לעשות זאת היות שהוא לא עובד יותר במזומן, אלא בהרשאה.

סתיו שפיר: למה אי אפשר להכניס את ההרשאה לבסיס?

<עידו סופר: באותה עת המשרד עדיין היה בתקציב מזומן.

<עידו סופר: להמיר מזומן בהרשאה זה לא דבר כל כך פשוט.

<עידו סופר: צריך לבטל התחייבויות ישנות, ובעצם אותם עודפים שעוברים משנה לשנה צריך לבטל את ההתחייבויות ובגינם לחייב הרשאה.

<עידו סופר: זה תהליך מאוד מורכב.

<עידו סופר: תקציבן המשרד עבד על זה חודשים רבים.

סתיו שפיר: מה היה סך כול הכסף שהיה אמור לעבור דרך המשרד לטובת החלטת הממשלה הזאת?

<עידו סופר: אפשר לבדוק בהחלטת הממשלה.

<עידו סופר: מיד.

סתיו שפיר: האם הכסף הוקטן בעקבות זה?

<עידו סופר: הכסף לא הוקטן.

<עידו סופר: אנחנו מקיימים החלטות ממשלה במלואן לפי הסכום הכתוב בהחלטת ממשלה.

משה גפני: אוקיי.

משה גפני: זה מופיע בהחלטת הממשלה.

משה גפני: מי בעד ההעברות 54-59?

משה גפני: מי נגד?

משה גפני: מי נמנע?

משה גפני: בעד העברות 54-49– רוב

משה גפני: נמנעים – אין

משה גפני: בעד- רוב, נגד- אין, אין נמנעים.

משה גפני: ההעברות 54-49 אושרו.

משה גפני: העברות 58-57 – שירותי דת.

<יובל טלר: אני מאגף תקציבים.

<יובל טלר: הפנייה נועדה לתקצוב הוצאה בתקציב המשרד לשירותי דת בסך של כ-28,000,000 מיליון שקלים וכן תקצוב הרשאה להתחייב בסך של כ-94,000,000 מיליון שקל ו-עשרים וארבעה חודשי עבודה בעבודה בלתי צמיתה באופן הבא: תקצוב של הרשאה להתחייב בסך 90,000,000 מיליון שקל לטובת הסכם לעידוד הקבורה הרוויה שנחתם בין המשרד לשירותי דת לבין משרד האוצר בסוף שנת 2015; תקצוב הוצאה בסך 12,000,000 מיליון שקל עבור פעילות המשרד בקבר הרשב"י לתגבור תקציב המרכז למקומות קדושים; תקצוב של כ-15,000,000 מיליון שקל עבור תכניות הבראה במועצות הדתיות; תגבור פעילות המשרד בתחום התפעול, הפיקוח והבקרה; ותקצוב רשויות מקומיות שבחלקן תקציב המועצה הדתית גדל בשנה האחרונה בהתאם להסכמות שאליהם הגענו; כמו כן עשרים וארבעה חודשי עבודה בלתי צמיתה בתקציב הרבנות הראשית לאור מנכ"ל הרבנות הראשית; וכן תקצוב הוצאה בסך 6,000,000 מיליון שקל בהתאם להקראה שהתבצעה בוועדת הכספים בנוגע להסכמים הפוליטיים בעלי משמעות תקציבית ביום 15 בנובמבר 2015 ולאחר ביצוע של בדיקה משפטית לנושא.

משה גפני: תגיד לי, כאשר עשינו את הקריטריונים של המועצות הדתיות התחייבתם שתעבירו 12,000,000 מיליון שקל ל-2015 ול-2016.

משה גפני: נכון?

<יובל טלר: כן.

<יובל טלר: במסגרת הפניה הזאת מועברים 5,900,000 מיליון שקל ביחס תקציבים של 2015.

<יובל טלר: אנחנו עדיין עובדים על איתור מקורות התקציב להמשך ההעברה.

סתיו שפיר: יש פה נציג המשרד?

משה גפני: סליחה, אבל צריך לבקש רשות.

סתיו שפיר: אנחנו בדיון.

משה גפני: אין דיון.

משה גפני: בדיון מבקשים רשות.

משה גפני: מה עם 2016?

<יובל טלר: אמרתי, אנחנו עדיין - - -

משה גפני: עכשיו יש בפנייה הזאת 5.9 מיליון שקל על מה שדיברנו על המועצות הדתיות על 2015?

<יובל טלר: כן.

משה גפני: 2016 זה בדיון.

<יובל טלר: כן.

<יובל טלר: בהמשך.

משה גפני: סתיו, בבקשה, שאלה.

סתיו שפיר: קודם כל – איפה הפירוט של ההיסטוריה התקציבית של התקנות והתכניות שאליהן עובר הכסף?

משה גפני: זה מופיע במייל.

סתיו שפיר: לא הצלחתי גם למצוא את זה במייל.

משה גפני: אין את זה במייל?

משה גפני: נציג המשרד, בבקשה.

<חזי כהן: חזי כהן, מנהל אגף בכיר - -

סתיו שפיר: תענה לי על השאלה שאני רוצה לשאול אותך – כמה מועצות באמת נבחרו ועומדות - -

מכלוף מיקי זוהר: בשמאל לא לימדו אתכם לפתוח מייל?

משה גפני: די, כבר, מיקי.

משה גפני: אני רוצה לקצר.

מכלוף מיקי זוהר: לא לימדו אתכם לפתוח מייל?

משה גפני: למה אתה תוקף אותה?

משה גפני: מה אתה רוצה ממנה?

מכלוף מיקי זוהר: השמאלנים לא יודעים לפתוח מיילים.

משה גפני: מה "שמאלנים"?

משה גפני: שמאלנים זה לא - - -

מכלוף מיקי זוהר: המתנשאים.

מיקי רוזנטל: עכשיו עד כאן.

מיקי רוזנטל: היא עושה את תפקידה - -

מכלוף מיקי זוהר: לא, אתה לא מתנשא.

מיקי רוזנטל: - - והוא מבטל את הכנסת - -

מכלוף מיקי זוהר: אתה לא מתנשא.

מכלוף מיקי זוהר: אתה שמאלן לא מתנשא.

מכלוף מיקי זוהר: היא שמאלנית מתנשאת.

מיקי רוזנטל: אני מבקש ממך - - - זה לא יכול להימשך כך.

בצלאל סמוטריץ': חשבתי שיצאו פה להפסקה להירגע.

משה גפני: מיקי, די.

מכלוף מיקי זוהר: יש מתנשאים ויש הלא מתנשאים.

יצחק וקנין: מיקי, זה סתם מיותר.

מכלוף מיקי זוהר: הנה, אני מחמיא לך – אתה שמאלן לא מתנשא.

משה גפני: חבר הכנסת מיקי זוהר, אתה לא עוזר לי בזה, ואתה סתם עושה נזק.

משה גפני: באמת, זה לא יפה.

משה גפני: היא חברת כנסת.

משה גפני: היא צריכה לעשות את תפקידה.

משה גפני: אני רק מבקש שזה ייעשה מסודר.

מכלוף מיקי זוהר: היא עושה פה פריימריז על חשבון הזמן של הוועדה.

משה גפני: אז היא עושה פריימריז.

סתיו שפיר: - - -

מיקי רוזנטל: למה, אתה עושה לשם שמים?

משה גפני: לא מקובל עלי.

מיקי רוזנטל: זה לא יפה שאתה פונה אליה ככה, וזה לא יפה שאתה מדבר אליה ככה.

סתיו שפיר: - - -

משה גפני: די.

<קריאות: - - -

משה גפני: את ביקשת את נציג המשרד.

משה גפני: אני איתך.

משה גפני: נציג המשרד, בבקשה.

<חזי כהן: אני מנהל אגף בכיר תקצוב ותכנון.

משה גפני: כתבתם במייל את ההיסטוריה?

<חזי כהן: כתבנו את כל הדרישות שהוועדה ביקשה בדברי ההסבר.

<חזי כהן: קיבלתי אישור משלומית.

משה גפני: לא צריך שלוש שנים.

משה גפני: רק מה היה בשנה שעברה.

משה גפני: פירטתם הכול?

<חזי כהן: מ-2012.

משה גפני: אתה יכול עוד לפרט לגבי ההעברה הזאת?

<חזי כהן: לגבי תכניות ההבראה, מסוף 2009 התחלנו תהליך של תכניות הבראה במועצות הדתיות.

<חזי כהן: רוב התהליך כבר בשלבי סיום, זאת אומרת בשנת 2016 כבר יש שתים עשרה מועצות ראשונות שיצאו מתכנית.

<חזי כהן: נשארו לנו עוד זנבות - -

סתיו שפיר: מתוך כמה?

<חזי כהן: מתוך חמישים שכבר נעשה להם הליך הבראה.

משה גפני: מה זה הליך הבראה?

משה גפני: אתם הולכים לסגור את המועצות הדתיות בכלל.

משה גפני: כמעט אין שירותי דת היום.

משה גפני: רבנים מתמנים או אם מישהו נפטר אז אין מישהו במקומו?

משה גפני: מה קורה?

<חזי כהן: למיטב ידיעתי, מתמנים.

בצלאל סמוטריץ': מי זה - - -

משה גפני: רבנים.

יצחק וקנין: לא קשור.

בצלאל סמוטריץ': מיישובים, יישובים שכונות או ערים?

משה גפני: בכל המקומות לא ממנים כלום.

<חזי כהן: מה שמובא פה זה כיסוי הגירעון של תכנית הבראה "אבן יהודה" שנחתמה ב-2016 ופעימה ב' של תכנית ההבראה גבעת זאב שאושרה ב-2016.

<חזי כהן: זה תקציב חד פעמי, והוא נקבע על-ידי ועדה שבוחנת מה הגירעון לכיסוי.

<חזי כהן: זה מה שהובא פה לוועדה.

משה גפני: - - - יש לך שאלות?

סתיו שפיר: לי יש שאלה.

סתיו שפיר: כמה מהמועצות הקיימות נבחרו מאז הבחירות האחרונות?

סתיו שפיר: ובכמה מהמועצות שנבחרו או אלה שלא נבחרו, אלא שיש בהן ממונים יש גם נשים במועצות כחלק מההרכב, לפי החוק?

משה גפני: סתיו, זה נוגע עכשיו להעברה?

סתיו שפיר: זה נוגע - - -

משה גפני: שתדעי מה את עושה.

משה גפני: את שואלת עכשיו על נשים במועצות הדתיות – זה באמת נוגע להעברה הזאת, ובאמת מאה אחוז.

משה גפני: את תגרמי לכך שבסוף אני אגיד – מוחקים את כל הדברים האלה.

משה גפני: לא יהיו יותר שאלות.

משה גפני: יהיו הצבעות.

סתיו שפיר: - - -

משה גפני: מה קשור נושא הנשים במועצות הדתיות להעברה הכספית הזאת?

סתיו שפיר: עכשיו אתה מאיים שחברי כנסת לא יוכלו לשאול שאלות כי שאלתי שאלה?

משה גפני: הכול בסדר.

סתיו שפיר: כל השאלות שאתה שואל - - -

משה גפני: סתיו, תשאלי על מה שנוגע להעברה.

משה גפני: נשים במועצות הדתיות זה הנושא של ההעברה?

סתיו שפיר: - - - אם לא הייתי מבצעת את תפקידי גם הנוהל הזה הקטן שיש פה עכשיו לא היה קיים.

מכלוף מיקי זוהר: אוי, באמת, אנחנו כולנו מלאי הערכה.

משה גפני: מיקי, אל תתערב בעבודה של היושב-ראש.

מכלוף מיקי זוהר: לא, היא גאון.

מכלוף מיקי זוהר: חבל על הזמן.

מכלוף מיקי זוהר: מה היינו עושים בלעדייך?

משה גפני: מספיק.

סתיו שפיר: שאלתי כמה מהמועצות הקיימות באמת נבחרו מאז הבחירות.

<חזי כהן: אין לי תשובה לגבי הבחירות של המועצות.

סתיו שפיר: אתה לא יודע כמה מועצות מתפקדות כמועצות?

משה גפני: הוא לא יודע.

משה גפני: הוא קצין התקציבים של המשרד.

משה גפני: אין לו תשובה לשאלה הזאת.

משה גפני: רבותיי, פניות מ-57 עד 58.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד פניות 58-57 – רוב

משה גפני: נמנעים – אין

משה גפני: בעד- רוב, נגד- מיעוט, אין נמנעים.

משה גפני: הפניות אושרו.

משה גפני: אנחנו עוברים לחטיבה להתיישבות.

משה גפני: בקשה מספר – בהודעות 33001 – הסברתם בישיבה הקודמת.

מיקי רוזנטל: אמרת קודם שנציג משרד המשפטים יבוא.

משה גפני: הגיע.

משה גפני: אתם לא מקשיבים לי.

משה גפני: עמוד 4.

משה גפני: בישיבה הקודמת המשרדים הסבירו את 33001.

משה גפני: לא הייתה התנגדות לעניין הזה.

משה גפני: להפך, נעצרנו ב-33002 שזה החטיבה להתיישבות.

משה גפני: הוסבר בתחילת הישיבה, ואני ביקשתי לא להצביע.

משה גפני: אנחנו עוברים לזה בישיבה הבאה, ועכשיו אנחנו כאן.

משה גפני: שתי שאלות מרכזיות היו בעניין – קודם כל פירוט: למה הולך הנושא של החטיבה להתיישבות, ושנית יש התנגדות של היועץ המשפטי לממשלה, כלומר של משרד המשפטים להעברה הזאת של העודפים של החטיבה להתיישבות.

משה גפני: לכן ביקשנו שנציג משרד המשפטים יבוא לכאן לפני שאנחנו ממשיכים ולפני שנעבור להצבעות.

משה גפני: האם משרד המשפטים מתנגד לעניין הזה?

משה גפני: מכיוון שלפי מה שידענו הייתה התנגדות של היועץ המשפטי לממשלה.

משה גפני: גברת תהילה רוט, בבקשה.

מיקי רוזנטל: מה תפקידך במשרד?

<תהילה רוט: אני ממחלקת ייעוץ.

<תהילה רוט: כמו שהוצג אכן פורסמה בשנה שעברה חוות הדעת של המשנה ליועץ המשפטי לממשלה שעסקה בנושא של החטיבה להתיישבות.

<תהילה רוט: באותה חוות דעת נקבע שלמן חוק התקציב 2015 יופסק התקצוב הישיר של החטיבה להתיישבות, והתקצוב יהיה אגב התקשרויות קונקרטיות בין הממשלה לחטיבה.

<תהילה רוט: עם זאת חוות הדעת קבעה חריג לעודפים מחויבים.

<תהילה רוט: זה אומר שכל אותם הכספים שהחטיבה להתיישבות התחייבה לגביהם כדין עד למועד שבו יעבור חוק התקציב לשנת 2015 ההתחייבויות האלה יכובדו כדי לא לפגוע בצדדי ג' – בספקים וכדומה.

<תהילה רוט: בהמשך לזה בחודש מרס 2016 נחתם הסכם בין משרד החקלאות לחטיבה להתיישבות לצורך ביצוע אותם העודפים.

<תהילה רוט: לכן מבחינת משרד המשפטים כל עוד ההעברה היא של עודפי עבר מחויבים שחויבו עד למועד הקבוע שזה חוק התקציב לשנת 2015 ניתן להעביר, כמובן, כפוף להסכם שבין משרד החקלאות לחטיבה להתיישבות.

<תהילה רוט: אני אוסיף בסוגריים חריג אחד שבשבוע שעבר אושר עוד חריג אחד – העברה תקציבית לחטיבה להתיישבות של עוטף עזה של אותם כספים מכוח החלטת ממשלה 2017.

<תהילה רוט: אבל זה לא קשור לפנייה הזאת.

<תהילה רוט: אלה הכספים היחידים שהם לא בגדר עודפים מחויבים.

<תהילה רוט: יתר הכספים הם עודפים מחויבים עד לשנת התקציב.

מיקי רוזנטל: - - -

<תהילה רוט: לא, לא.

<תהילה רוט: פה זה רק חריג.

<קריאות: - - -

<תהילה רוט: - - אבל זה לא כאן.

<תהילה רוט: שאני לא אציג תמונה לא מדויקת.

משה גפני: בסדר, אני מבקש רק בקצרה.

משה גפני: בצלאל, בבקשה, בקצרה.

בצלאל סמוטריץ': אני רוצה לשאול.

בצלאל סמוטריץ': כידוע לגברתי ולחברי כולם, לאחר שפורסמה חוות הדעת של המשנה ליועץ המשפטי לממשלה הגברת דינה זילבר חוקק כאן בכנסת חוק שעבדנו עליו קשה מאוד.

בצלאל סמוטריץ': החוק חוקק במענה לחוות הדעת וכדי לרפא את הפגמים ואת הקשיים המשפטיים - -

אראל מרגלית: מותר לך להעיד על עצמך, אתה אומר.

בצלאל סמוטריץ': - - שעליהם מצביעה חוות הדעת.

בצלאל סמוטריץ': אני רוצה לשאול את עורכת הדין רוט הנכבדה שציינה כאן את חוות הדעת, מה תוקפה של חוות הדעת הזאת אחרי שהכנסת חוקקה חוק שאמור היה לתת מענה לחוות הדעת.

בצלאל סמוטריץ': אם הכנסת שמעה משהו.

בצלאל סמוטריץ': אם לא, אז בסדר.

בצלאל סמוטריץ': איך אפשר להסתכל על חוות דעת שחוקקה - -

משה גפני: בצלאל, שאלתך הובנה.

משה גפני: תשובה.

<תהילה רוט: השאלה הזאת כמו השאלה העקרונית בדבר האופן של הסדרת ההתקשרויות והממשקים שבין החטיבה להתיישבות לממשלה זה שאלות שהיום נתונות להכרעה של היועץ המשפטי לממשלה.

<תהילה רוט: זאת שאלה כללית ועקרונית, אבל היא לא משליכה ספציפית על ההעברה התקציבית הזאת כי אנחנו בגדר עודפים מחויבים.

בצלאל סמוטריץ': כיוון שהזכרת את חוות הדעת היה חשוב לשים אותה בקונטקסט הכולל שלה.

בצלאל סמוטריץ': חוות דעת בדימוס, קוראים לזה אצלנו.

בצלאל סמוטריץ': אפשר לעטוף בה דגים.

אראל מרגלית: יש חוות דעת, יש החוק, ויש הפרקטיקה.

אראל מרגלית: ההערה המרכזית שקיבלנו לגבי החטיבה להתיישבות היא שרוב רובן של פעילויותיה החשובות ביותר נעשות בדרך ובאופן שחייב להיפסק.

אראל מרגלית: זה מה שקיבלנו.

אראל מרגלית: לכן אנחנו רוצים לתמוך בדברים הטובים ולעצור את הדברים הלא טובים.

בצלאל סמוטריץ': אני רק אומר שבסוף חוקק חוק שפתר את זה.

סתיו שפיר: שתי שאלות גם למשרד המשפטים וגם לאנשי החטיבה.

סתיו שפיר: קודם כול כדי שחברי הוועדה יידעו, מדובר על 170,000,000 מיליון שקלים להתנחלויות, 70,000,000 מיליון שקלים ליישובי הדרום – אלה הסכומים ואלה הפערים.

סתיו שפיר: שאף אחד לא ידבר פה על דאגה לפריפריה.

בצלאל סמוטריץ': ההתיישבות זה לא פריפריה?

משה גפני: בצלאל, תן לה לסיים.

סתיו שפיר: מעל 200,000,000 מיליון שקלים מושקעים בפעולות מטה שאני לא יודעת מה הדבר הזה אומר בדיוק.

סתיו שפיר: אבל אני רוצה להסב את תשומת לבכם לדבר אחד: מדובר על עודפים מ-2014 שעוברים ל-2015 שעוברים ל-2016.

סתיו שפיר: זה, למעשה, עודפי 2014.

<תהילה רוט: רק 2014?

סתיו שפיר: נכון?

סתיו שפיר: רק 2014?

<קריאה: ב-2015 היו התחייבויות שאושרו גם על-ידי היועץ המשפטי לממשלה של עוד 67,000,000 מיליון שקלים.

<קריאה: 62 ל- - - ו-5 ל- - -

<תהילה רוט: זה היה בתקופה של תקציב המשכי.

סתיו שפיר: אנחנו קיבלנו את הטבלה עם כל ההתחייבויות.

סתיו שפיר: הטבלה מאוד ארוכה.

סתיו שפיר: קיבלנו אותה שלשום.

סתיו שפיר: מהמעט שהצלחנו לגלות בה, ראיתי למשל את העמותה של דורפמן - -

בצלאל סמוטריץ': טוב, זה לא יהיה, גפני.

בצלאל סמוטריץ': אני לא אתן לזה לקרות.

סתיו שפיר: - - אדם המקורב לשר אורי אריאל - -

בצלאל סמוטריץ': - - אי אפשר להציג אנשים פרטיים שאינם פה.

בצלאל סמוטריץ': יש לה אובססיה לדורפמן הזה.

סתיו שפיר: אז תזמין אותו לפה.

בצלאל סמוטריץ': אי אפשר לשים כאן על השולחן אנשים פרטיים, להעלות את שמם, לטעון כלפיהם טענות כשהם לא פה כדי להשיב.

בצלאל סמוטריץ': אין לזה תקדים - -

סתיו שפיר: - - - תביא אותו שישיב.

סתיו שפיר: אז שגם לא יקבל כסף.

בצלאל סמוטריץ': אני פה שנה, ובשום דיון בשום משרד לא שאלו איזה בית כנסת מקבל, ואיזה יישוב.

בצלאל סמוטריץ': אראל מרגלית לא שאל עכשיו איזה פעיל של הליכוד מקבל במשרד התרבות כסף - -

סתיו שפיר: - - - שקל מהקופה הציבורית ואי אפשר לדבר עליה.

בצלאל סמוטריץ': - - יש אתיקה, יש הגינות - -

סתיו שפיר: אין בעיה.

סתיו שפיר: אז יכול להיות שאנחנו מסכימים.

סתיו שפיר: אני מציעה שלא נעביר לדורפמן כספים - -

בצלאל סמוטריץ': - - -

סתיו שפיר: אתה אומר, אל תדברי על דורפמן כשהוא לא פה.

סתיו שפיר: אז, בבקשה בואו לא נעביר לו את הכספים.

בצלאל סמוטריץ': אני מציעה שלא תעלו כאן שמות של אנשים פרטיים.

בצלאל סמוטריץ': אין דבר כזה.

סתיו שפיר: אפשר לעצור?

סתיו שפיר: אני באמצע הדיבור.

בצלאל סמוטריץ': א', ב' של הגינות.

בצלאל סמוטריץ': מה זה צריך להיות הדבר הזה?

אראל מרגלית: דרך אגב, דורפמן זה שם משפחה, לא פרטי.

סתיו שפיר: - - -

משה גפני: בצלאל, אני מאוד מבקש ממך לא להתערב.

משה גפני: אתה עכשיו מעצים את מה שהיא עושה.

סתיו שפיר: מה שהיא עושה?

סתיו שפיר: אני שואלת שאלה פשוטה.

משה גפני: אני יכול לדבר אל בצלאל?

סתיו שפיר: - -

משה גפני: אז תקשיבי.

משה גפני: אף אחד לא שם לב לשם הזה, זה לא עניין אף אחד.

משה גפני: אתה עכשיו מעצים את הסיפור של השם, של האיש.

בצלאל סמוטריץ': - - - שמות אחרים.

משה גפני: תעשה את זה.

משה גפני: אני מבקש לאפשר לה.

משה גפני: אני מבקש, בקצרה.

סתיו שפיר: - - -

משה גפני: בלי היסטוריה עכשיו על החטיבה להתיישבות.

משה גפני: מספיק שאני צריך להצביע בעד.

סתיו שפיר: אני אתן לכם דוגמה כי היא משקפת את הסיפור כולו של החטיבה להתיישבות.

משה גפני: עוד פעם – אני אומר לה לא לתת דוגמה.

סתיו שפיר: זאת הדוגמה שאני באמצעה.

משה גפני: בבקשה.

סתיו שפיר: יש פה חברי כנסת - -

משה גפני: אל תטיפי לי מוסר.

סתיו שפיר: - - והם מתפרצים לדברי כי הם לא רוצים - - -

משה גפני: אבל אל תטיפי לי מוסר.

משה גפני: מה את כל הזמן אומרת לי?

סתיו שפיר: התפקיד שלך זה לעצור אותם.

משה גפני: אבל אני מאפשר לך.

משה גפני: תעשי את זה רק בקצרה.

סתיו שפיר: באמת תודה שאתה מאפשר לי.

השאלה היא כזאת: אני אזכיר לוועדה את הקונטקסט- -

משה גפני: אבל דיברנו על זה.

סתיו שפיר: - - משרד השיכון והחטיבה להתיישבות קיבל את הזכות - -

אראל מרגלית: איזה סעיף זה?

סתיו שפיר: זה פה בעודפים.

סתיו שפיר: סעיף אלף שמונה מאות ומשהו.

סתיו שפיר: משרד השיכון והחטיבה להתיישבות קיבלו לידם סכום של כ-100,000,000 מיליון שקלים להעברה לגרעינים שעושים עבודת קודש בפריפריה.

סתיו שפיר: משהו קרה במשרד השיכון והחטיבה להתיישבות שהעביר עשרות מיליונים לא לפריפריה, אלא לעמותות של מקורבים שפועלות במרכז הארץ – בשינקין, ברמת אביב ג', ברעננה ובהרצליה.

סתיו שפיר: הסכומים האלה נמצאים פה כחלק מסכומי העודפים שעליהם הוועדה מתבקשת להצביע היום.

סתיו שפיר: זה כסף שנגזל מאנשים שעושים עבודת קודש בפריפריה.

סתיו שפיר: כל מי שתומך פה ורוצה להעביר כספים לפריפריה, עדיף שעכשיו לא יסכים להעברה הזאת.

סתיו שפיר: גפני, אתה יכול לבקש, שרק הסכומים שהם במסגרת אותם גרעינים מקורבים שנמצאים היום בתוך הקירות, שרק הסכומים שבאמת מיועדים לפריפריה יועברו.

משה גפני: תודה רבה.

משה גפני: מיקי לוי, בבקשה, בקצרה.

מיקי לוי: אני מבקש לקבל פירוט מה זה תקציב מטה.

מיקי לוי: מה זה החבילה הכוללת הגדולה הזאת של כ-300,000,000 מיליון שקל בלי פירוט של סעיפי משנה.

אראל מרגלית: צודק.

משה גפני: תודה.

משה גפני: מי יכול לענות על סעיף המטה?

סתיו שפיר: וגם על השאלה על דורפמן, בבקשה.

<עלי בינג: אני רפרנט חקלאות באגף תקציבים.

<עלי בינג: תכף אנשי החטיבה יפרטו, אם תרצו.

<עלי בינג: אני רק אגיד שבסוף שנת 2015 כשהוועדה הזאת אישרה את פניית העודפים מ-2015-2014 נשלח קובץ אקסל שכולל את כל השורות בפעילות המטה.

<עלי בינג: מכיוון שהוועדה ביקשה זאת שנית ביום שני בערב, ביום שני בערב נשלח שוב אותו קובץ לוועדה.

משה גפני: זה ביקשנו.

<עלי בינג: הקובץ הזה יגיע ביום שני בערב לוועדה, ויש בו כל הפירוט של ההתחייבויות השונות.

מיקי לוי: מתי זה נשלח?

מיקי לוי: אתמול?

<עלי בינג: לא.

<עלי בינג: ביום שני שעבר.

סתיו שפיר: אפשר את תשובת משרד המשפטים לשאלה שהעליתי?

משה גפני: החטיבה להתיישבות, בבקשה.

<שלומית נקש: אני תקציבאית של החטיבה להתיישבות.

אראל מרגלית: דרך אגב למטה אין פירוט.

<שלומית נקש: קודם כול אני רוצה לציין שב-22 בדצמבר העברנו קובץ מלא - -

משה גפני: כן, אני יודע.

משה גפני: אמרו את זה בישיבה, וזה בסדר.

משה גפני: ביקשנו אף על פי כן שוב, מכיוון שיש נוהל חדש.

משה גפני: מה זה המטה?

<שלומית נקש: המטה כולל שכר ותקורות אף על פי שהם לא בעודפים באופן כללי.

<שלומית נקש: המטה גם כולל את שיקום התשתיות בהתיישבות הכפרית; המטה גם כולל את כפרי הסטודנטים; המטה כולל את מפוני גוש קטיף; המטה כולל גם את גרעיני ההתיישבות.

אראל מרגלית: למה זה נקרא "מטה"?

<שלומית נקש: כי זה מטה ופעולות מרכזיות שהן לא דווקא רק באזור אחד.

<שלומית נקש: רק בצפון.

רועי פולקמן: מקובל לנהל ככה חשבונות?

רועי פולקמן: מטה זה לא יכול להיות כל הפעולות המרכזיות?

מיקי לוי: זה אומר שכר יחד עם פעולות בעוטף עזה.

רועי פולקמן: כדי שאפשר יהיה לראות מה עושים עם כסף זה לא יכול להיות שאתה עושה מין קופה כללית כזאת וקורה לה "מטה", ושם שם את הפעולות של כולם.

רועי פולקמן: בסוף אנחנו רוצים לראות סדרי עדיפות.

רועי פולקמן: כל הפעולות שציינת מבורכות - -

משה גפני: הם שלחו את הפירוט, רועי.

רועי פולקמן: בסדר.

רועי פולקמן: אבל - - -

<קריאה: ברמה של התקצוב זה צריך להיות - - - כל עניין התשתיות אנחנו זוכרים.

<קריאה: כמה זה, 60 מיליון?

אראל מרגלית: 60 מיליון זה שיקום תשתיות שהיה בשנה שעברה במרחב הכפרי.

אראל מרגלית: אנחנו זוכרים את זה אז.

סתיו שפיר: אתה לא נותן שום חלוקה רצינית.

<קריאה: הכול מפורט במערכת המרכבה.

סתיו שפיר: למערכת המרכבה אין לנו גישה.

משה גפני: תודה רבה.

סתיו שפיר: אז בואו נקבל גישה לתכנית המרכבה כדי שנוכל פעם אחת ולתמיד - -

משה גפני: אם סמוטריץ' לא פה - - - בנושא של החטיבה להתיישבות.

משה גפני: 33001- -

סתיו שפיר: רגע, גפני.

סתיו שפיר: שאלה נוספת.

מיקי לוי: לא קיבלנו את המטה.

מיקי לוי: אני לא מצליח להיכנס.

משה גפני: אבל היא אמרה לך.

מיקי רוזנטל: אנחנו רוצים את הנייר.

מיקי רוזנטל: לא הצלחנו לקרוא את הנייר הזה.

מיקי לוי: אני לא הצלחתי להיכנס לזה.

מיקי לוי: זה לא הוכנס אלינו בכלל.

סתיו שפיר: אני מבקשת תשובה לשאלה ששאלתי על דורפמן.

מיקי רוזנטל: אנחנו רוצים את הנייר עכשיו.

סתיו שפיר: אפשר לבקש תשובה ממשרד המשפטים בזמן שאתם מדברים?

משה גפני: לא, אין תשובה.

סתיו שפיר: - - - שהוועדה תאשר משהו - - -

סתיו שפיר: עברתם על כל - - -

משה גפני: את לא שואלת אותה.

סתיו שפיר: אבל היא אומרת שלא.

משה גפני: אז לא.

משה גפני: בסדר, מאה אחוז.

משה גפני: את מנהלת דיאלוג איתה?

סתיו שפיר: שתגיד לפרוטוקול.

סתיו שפיר: כן, אני שואלת שאלה - - -

משה גפני: תחלקו את הנייר.

משה גפני: בינתיים נעבור להודעה הבאה, ואחרי זה נצביע על זה.

סתיו שפיר: רק סמוטריץ' יכול לשאול שאלה את משרד המשפטים?

סתיו שפיר: אפשר, בבקשה, תגובה?

סתיו שפיר: כולם שומעים.

סתיו שפיר: גפני, אני לא מבינה את ההתנהלות הזאת.

סתיו שפיר: יושבת כאן נציגה של המשרד.

סתיו שפיר: יש לה תשובות.

סתיו שפיר: היא אומרת משהו שעומד בסתירה למה שנאמר בוועדה.

סתיו שפיר: אני מבקשת שהיא תגיב.

משה גפני: אז את מבקשת.

משה גפני: חכי.

סתיו שפיר: אז מה הטעם לשאול שאלות אם לא מקבלים עליהן תשובה?

מיקי לוי: טמיר, אתה יכול לתת לי פירוט של המטה?

סתיו שפיר: יש לי שאלה נוספת על ההוצאות שלהם.

מיקי לוי: אנחנו לא מצליחים להבין את זה.

מיקי לוי: באמת.

מיקי לוי: פרופ' טרכטנברג, אתה הצלחת לקבל פירוט?

סתיו שפיר: אפשר לבקש מהייעוץ המשפטי של הוועדה תשובה לשאלה ששאלתי, בהנחה שגפני לא נותן למשרד המשפטים.

סתיו שפיר: למישהו זה נראה ייתכן שהיא לא תענה על זה?

משה גפני: אנחנו נחזור לזה.

סתיו שפיר: זה לא מתקבל על הדעת.

סתיו שפיר: באמת.

סתיו שפיר: שאלתי שאלה מאוד ספציפית, מאוד ברורה - -

משה גפני: אני קורא לך לסדר פעם ראשונה.

משה גפני: עברנו להודעה הבאה.

סתיו שפיר: - - - ומאוד ברורה.

משה גפני: אנחנו נחזור לזה תכף.

סתיו שפיר: אני - - - שיענה על השאלה הזאת.

משה גפני: אני קורא לך לסדר פעם שנייה.

סתיו שפיר: על מה אתה קורא לי לסדר?

סתיו שפיר: שאני שואלת שאלה?

משה גפני: על זה שאמרתי שאנחנו עוזבים עכשיו את זה ומחכים לנייר.

סתיו שפיר: - - - אני רוצה שהיא תענה.

משה גפני: היא לא שומעת.

סתיו שפיר: אני שומעת טוב מאוד.

סתיו שפיר: אני לא מבינה מה קורה פה בוועדה.

מכלוף מיקי זוהר: פעם שלישית – החוצה.

סתיו שפיר: גפני, זה לא מתאים לך.

משה גפני: בסדר, לא מתאים.

משה גפני: מתאים לך?

סתיו שפיר: שתענה על השאלה.

משה גפני: אני אומר שאני עדיין לא מצביע.

משה גפני: עברתי להודעה הבאה.

יצחק וקנין: הוא שלח להביא את הנייר.

משה גפני: בדיוק.

משה גפני: אני לא מבין מה זה.

סתיו שפיר: אבל שאלתי שאלה אחרת.

סתיו שפיר: לא על הפירוט.

יצחק וקנין: מה את רוצה?

יצחק וקנין: את רוצה שהוא יצביע?

מכלוף מיקי זוהר: הוא אמר שהוא עובר לנושא אחר.

סתיו שפיר: אבל שאלתי שאלה שלא על הפירוט.

יצחק וקנין: סתיו, את סתם עושה עכשיו רעש.

מכלוף מיקי זוהר: זה קבוע אצלה.

מכלוף מיקי זוהר: זה מה שהיא יודעת לעשות, רק רעש.

יצחק וקנין: הוא אומר לך שהוא יחזור לזה.

מכלוף מיקי זוהר: זה התפקיד שלה, לעשות רעש.

סתיו שפיר: שאלתי שאלה מאוד ספציפית - - - עדיין יושבת פה הנציגה של משרד המשפטים.

סתיו שפיר: היא אומרת משהו שונה ממה שנאמר פה בוועדה, ואני רוצה לשמוע מה יש לה להגיד.

סתיו שפיר: כולכם יכולים להיאזר בסבלנות חצי דקה שהיא תענה תשובה.

סתיו שפיר: לא יקרה שום דבר.

יצחק וקנין: תעני לה תשובה, בבקשה.

סתיו שפיר: במקרה הטוב אולי נעצור פגיעה ושחיתות בכספי ציבור; במקרה הרע בזבזנו דקה מזמנה של הוועדה.

משה גפני: אנחנו מחכים לנייר.

משה גפני: אנחנו עוברים ל-30001.

סתיו שפיר: רגע, שאלה נוספת - - -אחר כך הוא יעבור להצבעה.

משה גפני: 30001 – המשרד לקליטת עלייה.

משה גפני: מי מסביר?

<אופיר להב: אני רפרנט משרד העלייה והקליטה.

סתיו שפיר: אני לא מבינה את מי אתם משרתים פה.

סתיו שפיר: מה קורה פה?

סתיו שפיר: מה הבעיה לסיים - -

משה גפני: אני קורא לך לסדר פעם שלישית.

משה גפני: תצאי.

סתיו שפיר: אני לא אצא מהוועדה.

סתיו שפיר: באמת, גפני, מה הבעיה שהיא תענה רגע על השאלה.

משה גפני: אני מבקש שתצאי מהוועדה.

סתיו שפיר: לא.

סתיו שפיר: מה הבעיה שהיא תענה על השאלה?

משה גפני: משרד הקליטה.

סתיו שפיר: - - -

מכלוף מיקי זוהר: תצאי החוצה, תצאי החוצה.

מכלוף מיקי זוהר: קדימה.

משה גפני: מיקי, מה זה הדבר הזה?

יצחק וקנין: אל תרדו לרמה שלא צריך לרדת.

משה גפני: עם כל הכבוד, אני אמרתי שאני עוזב את זה בגלל הבקשה שלכם שאתם רוצים נייר.

משה גפני: אני עובר למשהו אחר לגמרי.

משה גפני: עוד לא הצבעתי על זה, ועוד לא היו כל התשובות.

משה גפני: אז למה להפריע כל הזמן?

סתיו שפיר: - - -

משה גפני: אני לא עוסק בזה עכשיו.

סתיו שפיר: אתה תעסוק בזה בהמשך הישיבה?

משה גפני: אני אעשה מה שאני מבין לעשות.

סתיו שפיר: יש שאלות נוספות שאני רוצה - -

משה גפני: לא, אני לא בחקירה עכשיו.

סתיו שפיר: אתה לא בחקירה.

משה גפני: אני עכשיו במשרד הקליטה.

מכלוף מיקי זוהר: היא חושבת שהיא חוקרת.

מכלוף מיקי זוהר: פה זה לא יח"א.

משה גפני: ביקשתם את הנייר, ומה זה המטה – הולכים להביא את זה.

סתיו שפיר: אני שאלתי שאלה אחרת.

סתיו שפיר: למה אתה מתעלם ממנה?

משה גפני: בסדר, שאלת שאלה אחרת.

משה גפני: עכשיו אני לא שם.

סתיו שפיר: למה אתה מתעלם ממנה?

סתיו שפיר: מה הסיבה להתעלם מהשאלה הזאת?

סתיו שפיר: מה כל כך קשה שהיא תענה רגע תשובה חצי דקה?

משה גפני: מי ממשרד הקליטה?

<אופיר להב: אני ממשרד העלייה והקליטה.

<אופיר להב: מדובר בפנייה להעברת עודפים מחויבים מ-2015 ל-2016.

<אופיר להב: העברנו את הפנייה לפי הנוהל, לפי שלוש שנים אחורה, לפי תכניות, לפי מה שביקשתם.

<אופיר להב: אחת התכניות המרכזיות - - - החלטות ממשלה רלוונטיות זה נושא של עידוד עלייה.

<אופיר להב: העודפים שם גדלו באופן מאוד משמעותי בעיקר בגלל שתי החלטות ממשלה שהתקבלו – 2446 בפברואר 2015 ו-1736 ביוני 2014 שמצורפות ובעצם הכניסו את משרד הקליטה לתחום של עידוד עלייה.

<אופיר להב: הממשלה הכניסה את משרד הקליטה לתחום של עידוד עלייה.

<אופיר להב: הפרויקט הלאומי לעידוד עלייה שהוקם בהחלטה 1736 הצריך המון אישורים מאגף תקציבים וחשב כללי שאושרו רק בסוף דצמבר 2015.

<אופיר להב: רק זה, לפי ההחלטה, זה 30,000,000 מיליון שקל שהפכו מיד להיות עודפים.

<אופיר להב: כמובן, כל התקציב שהגיע מאוד מאוחר גרם לנו עיכוב של ביצועים.

<אופיר להב: בגדול הוספתי גם את האחוזים.

<אופיר להב: באחוזים מתוך התקציב הפער היה 5% בהשוואה לשנים שלפני כן.

<אופיר להב: זאת אומרת אם 21% זה עודפים מחויבים לשנה, אז בשנה שעברה זה היה 26%, ו-5% האלה בהחלט מוסברים בעובדה שלא היה תקציב כל השנה.

משה גפני: שאלות?

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד הסעיף – רוב

משה גפני: נמנעים – אין

משה גפני: בעד- רוב, נגד- 2, אין נמנעים.

משה גפני: הבקשה אושרה.

משה גפני: בקשה מס' 39001 – משרד התקשורת.

<אליאן רבינוביץ: אני תקציבאית של משרד התקשורת.

<אליאן רבינוביץ: מדובר בעודפים מחויבים משנת 2015 בהיקף של כ-13 מיליון שקל שרובם הגדול זה התקורות של המשרד – התחזוקה השוטפת, ייעוץ כלכלי, רואי חשבון.

<אליאן רבינוביץ: יש פה קצת תפעול עבור המועצה לטלוויזיה בכבלים ותשלום תמיכה לשידורים בשפה האמהרית והטיגרינית.

אראל מרגלית: כבוד היושב-ראש, יש לי שאלה.

משה גפני: בבקשה.

אראל מרגלית: אני רוצה להבין איך אתם מתפקדים במשרד כל-כך מורכב בלי שר?

יהודה גליק: זה לא קשור.

אראל מרגלית: למה זה לא קשור?

אראל מרגלית: מה אתה כל הזמן רוצה לעשות שלום וסדר?

אראל מרגלית: רגע, זאת שאלה.

אראל מרגלית: זה משרד מרכזי במדינת ישראל שאין לו שר.

<קריאות: - - -

אראל מרגלית: למה זה לא קשור?

אראל מרגלית: אני רוצה לדעת איך זה עובד.

יהודה גליק: - - - נאומים בני דקה.

דוד ביטן: גליק צודק.

דוד ביטן: בנאומים בני דקה תגיד את זה.

יהודה גליק: מה זה קשור, באמת?

משה גפני: חבר הכנסת גליק, אני מסכים אתך.

משה גפני: זה לא נוגע להעברה.

אראל מרגלית: אבל יש עניין.

אראל מרגלית: אני רוצה להבין איך הספינה הזאת מתנהלת בלי קברניט, ומי קובע את סדר העדיפויות?

אראל מרגלית: כשהיו פה משרדים אחרים הבנו.

אראל מרגלית: כשלא היה פה השר להגנת הסביבה הגיע המנכ"ל ועשה לנו סדר.

יהודה גליק: חבר הכנסת מרגלית, כשיש שר אתם אומרים שהשר מפריע; כשאין שר אתם מתווכחים.

יהודה גליק: תחליטו.

אראל מרגלית: לא, מה פתאום.

אראל מרגלית: זה טוב שיש שר.

אראל מרגלית: גם אם אנחנו לא מסכימים אנחנו לפחות מבינים מה עמדתו או עמדתה, ואנחנו יכולים להתייחס.

משה גפני: אראל, אמרת את דבריך.

מיקי לוי: מי יציג את זה ממשרד התקשורת?

משה גפני: הנה, אתם לא שמים לב.

משה גפני: היא הסבירה.

מיקי לוי: לפני שאת פותחת.

מיקי לוי: אני דאגתי לטלוויזיה הקהילתית לאורך כל השנים.

מיקי לוי: זה היה עניין של מצ'ינג.

מיקי לוי: 4 מיליון שקלים זה כל הסיפור – למה אני לא רואה את זה?

מיקי לוי: כל שנה מלחמה מחדש על הטלוויזיה הקהילתית.

משה גפני: תשובה.

<אליאן רבינוביץ: זה עודפים.

<אליאן רבינוביץ: הטלוויזיה בכבלים תגיע בפנייה התקציבית בשבוע הבא.

מיקי לוי: את מוכנה להתחייב שהם יקבלו - - -

משה גפני: לא, היא לא יכולה.

משה גפני: בלי נדר.

מיקי לוי: היא יכולה.

מיקי לוי: אם לא אני מצביע נגדה.

<אליאן רבינוביץ: - - בשיתוף עם אגף תקציבים.

משה גפני: מיקי לוי שאל שאלה לגבי הטלוויזיה הקהילתית.

משה גפני: הגברת ענתה לו שזה יהיה בהעברה הקרובה של משרד התקשורת.

משה גפני: כאן אנחנו מדברים על עודפים.

משה גפני: מי בעד אישור הבקשה של משרד התקשורת?

משה גפני: מי נגד?

משה גפני: מי נמנע?

משה גפני: בעד הסעיף – רוב

משה גפני: נמנעים – 1

משה גפני: בעד- רוב, נגד- 2, אין נמנעים.

משה גפני: הבקשה אושרה.

סתיו שפיר: רביזיה על זה ועל כל ההעברות שקדמו לזה.

משה גפני: בקשה מס' 68001.

משה גפני: את עושה רביזיה על הכול?

סתיו שפיר: כן.

סתיו שפיר: אלא אם אקבל פה תשובות.

משה גפני: גם על אלה שיבואו אחר כך?

סתיו שפיר: אלא אם אני אקבל פה תשובות.

סתיו שפיר: מצטערת, גפני.

משה גפני: זה בסדר גמור.

משה גפני: אני מכבד את זה.

סתיו שפיר: מה שקורה היום בוועדה מאוד לא נעים.

סתיו שפיר: אני שאלתי שאלה מאוד ברורה על סעיף - - - ולא קיבלתי תשובה.

משה גפני: סתיו, אל תהפכי את זה לנאום.

סתיו שפיר: לא נאום.

סתיו שפיר: שאלתי שאלה.

משה גפני: את עומדת על הרביזיה.

משה גפני: אני רק רוצה שתביני מה זה הרביזיה, וזה בסדר, חצי שעה אחרי כן אני אצביע.

משה גפני: אני אגייס, ואצביע.

משה גפני: המשמעות של הרביזיה היא שאת אומרת לעם ישראל שאת רוצה שהמדינה תשותק.

משה גפני: זה מה שאת רוצה - -

מכלוף מיקי זוהר: ובלבד שהיא תיבחר גבוה בפריימריז.

מכלוף מיקי זוהר: זה הכי חשוב.

משה גפני: - - ביטחון, תקשורת – כל הדברים.

משה גפני: שהיא תשותק.

סתיו שפיר: גפני, אני מבקשת שתוציא את מיקי זוהר שמפריע כל הזמן.

מכלוף מיקי זוהר: כן, תוציא אותי.

משה גפני: אם תפריע שוב אני אקרא לך לסדר.

מכלוף מיקי זוהר: גפני, אני מבקש שתוציא אותי.

סתיו שפיר: לא ברור לי איך מיקי זוהר מחזיק אותך.

מכלוף מיקי זוהר: - - -

משה גפני: אבל מיקי, אתה לא עוזר לי עם כל השטויות האלה.

מכלוף מיקי זוהר: היא תעשה פריימריז, והמדינה - - -

משה גפני: אם את עומדת על רביזיה אני אעשה רביזיה אחרי הרביזיה האחרונה שלך.

סתיו שפיר: - - - לענות?

משה גפני: לא.

אראל מרגלית: מיקי, אני לא יודע מה אתה מדבר.

אראל מרגלית: אין לנו אפילו פריימריז ליושב-ראש.

מכלוף מיקי זוהר: הרמתי לך להנחתה.

משה גפני: בקשה מס' 68001.

סתיו שפיר: - - - האשמה חמורה, ואני מבקש להסביר.

משה גפני: רשות האוכלוסין, בבקשה.

<אורי שיינין: אני מאגף תקציבים.

<אורי שיינין: הפנייה נועדה להעברת 93,567 אלפי שקל לתקציב רשות האוכלוסין וההגירה בסעיף 68.

<אורי שיינין: מדובר בעודפי תקציב מחויבים לשנת 2015 ל-2016.

<אורי שיינין: דברי ההסבר המפורטים הועברו על-ידי תקציבן הרשות.

<אורי שיינין: אני אסקור אותם בקצרה: קודם כול שיעור העודפים קטן מ-43% בשנת 2013 וב-33% בשנת 2014, ב-18% בשנת 2015.

<אורי שיינין: זה לא במקרה.

<אורי שיינין: יש כאן עבודת נמלים שמבוצעת על-ידי הרשות לטייב יותר ויותר את עבודת המטה ואת עבודת התפעול כדי שההתחייבויות יבוצעו בצורה טובה.

משה גפני: תודה רבה.

משה גפני: שאלות?

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד הסעיף – רוב

משה גפני: נמנעים – מיעוט

משה גפני: בעד- רוב, נגד- 2, נמנע- 1.

משה גפני: הבקשה אושרה.

משה גפני: אנחנו עוברים לחוברת הבאה – משרד השיכון.

משה גפני: בקשה מס' 29001.

משה גפני: אם אפשר להסביר את שלושת הפניות יחד.

<יובל טלר: אני רפרנט שיכון באגף תקציבים.

<יובל טלר: הפנייה נועדה להעברת עודפים מחויבים בתקציב התפעול של משרד הבינוי והשיכון.

<קריאות: לא קיבלנו את זה.

מיקי לוי: הפנייה הגיעה ללא פירוט.

אראל מרגלית: יש ישיבות סיעה, לא?

משה גפני: אז מה, נשתק את המדינה?

משה גפני: מה לעשות?

סתיו שפיר: זה לא לשתק את המדינה.

סתיו שפיר: אתה טועה מאוד.

סתיו שפיר: לאשר את העברות העודפים האלה, זה מה שישתק את המדינה.

סתיו שפיר: זה מה שכבר שנים משתק את המדינה.

משה גפני: מי מסביר את השיכון?

סתיו שפיר: גפני, אני יכולה סיפור קטן?

משה גפני: לא, לא.

משה גפני: יש ישיבות סיעות.

סתיו שפיר: זה לא קשור להעברה.

משה גפני: לא, לא, לא, לא.

משה גפני: עם כל הכבוד, מאחורה צועקים לי "ישיבות סיעה", ובסוף אני נושא באחריות, עם כל הכבוד.

סתיו שפיר: אני אסביר לך למה מיקי מתנהג ככה.

משה גפני: בסדר, אחרי שנסיים.

משה גפני: אני רוצה לשמוע את זה.

משה גפני: זה מעניין אותי.

סתיו שפיר: אני אגיד לך משהו.

סתיו שפיר: בשבוע הראשון - - -

משה גפני: אם אפשר להסביר את שלוש הפניות האלה של משרד השיכון יחד.

משה גפני: גם בפירוט שהעברנו לחברי הוועדה העברנו יחד.

משה גפני: גם ההסבר הוא יחד.

משה גפני: לכן אני מבקש להסביר את 29001, 42001 ו-70002.

<טמיר כהן: 001.

<יובל טלר: הפנייה נועדה להעברת עודפים מחויבים בתקציב משרד השיכון.

<יובל טלר: תקציב משרד השיכון מחולק לשלושה סעיפים, לפי הנושאים שבהם המשרד פועל.

<יובל טלר: הנושא הראשון הוא נושא התפעול.

<יובל טלר: התפעול השוטף של המשרד נמצא בסעיף 29.

<יובל טלר: סך העודפים שמועברים בו כרגע במסגרת הפנייה מגיע לכ-103 מיליון שקל.

<יובל טלר: העודפים המחויבים נובעים מהתקשרויות בתחום התפעול, מהתקשרויות בתחום אחזקת מערכות יישומיות, מערכות מחשוב ובנושא של שיקום שכונות חברתי.

<יובל טלר: התקציב הזה הוא תקציב ארוך טווח, ולכן ההתקשרויות נעשות בו הרבה פעמים במשך יותר משנה אחת.

סתיו שפיר: איפה אפשר לראות אותן?

<יובל טלר: את מה?

סתיו שפיר: את כל ההתקשרויות?

<יובל טלר: במסגרת - -

<יוסי שבת: אני מנהל אגף מימון ותקציבים במשרד השיכון.

<יוסי שבת: אם יש בקשה לראות את ההתקשרויות בתחום שיקום שכונות חברתיות - -

סתיו שפיר: זאת לא בקשה.

סתיו שפיר: זה החוק.

<יוסי שבת: אז אין לנו בעיה.

<יוסי שבת: אנחנו נקבל את כל ההתקשרויות שיש בתחום שיקום שכונות.

סתיו שפיר: אתם אמורים להעלות את זה לאינטרנט.

סתיו שפיר: את כל ההתקשרויות מראש.

סתיו שפיר: זאת החלטת ממשלה.

<יוסי שבת: ההתקשרויות שלנו עולות לאינטרנט כל רבעון.

<יוסי שבת: ברבעון הראשון אני דאגתי שזה עלה לאינטרנט.

סתיו שפיר: פרסמתם את - - -

<יוסי שבת: פרסמנו את כל ההתקשרויות.

סתיו שפיר: שנמצאות פה?

סתיו שפיר: כי אין מולנו טבלה.

סתיו שפיר: לא קיבלנו פה עוד נספחים.

משה גפני: מי ביקש את זה?

<יוסי שבת: ההתקשרויות שהמשרד מחויב, לפי החוק, עלו ב-15 במאי.

משה גפני: חברת הכנסת סתיו שפיר, אין את זה בנוהל.

משה גפני: אני לא מבקש את זה.

סתיו שפיר: לא קיבלנו - - -

סתיו שפיר: אוי, גפני, עכשיו אתה מגזים.

משה גפני: לא צריך לענות על זה.

משה גפני: זה לא קשור לנוהל.

משה גפני: תדבר איתה, היא חברת כנסת מכובדת.

משה גפני: היא יושבת-ראש ועדה.

משה גפני: אני מבקש שברגע שהיא אומרת לך שהיא רוצה את החומר על ההתקשרויות, אני מבקש לתת לה את מלוא המידע בעניין הזה.

משה גפני: זכותה לקבל את זה.

משה גפני: אם היא מבקשת תיתן לה.

מכלוף מיקי זוהר: ועדת השקיפות.

סתיו שפיר: גפני, מאחר שהוא כבר הפריע, תן לי לספר סיפור קטן.

משה גפני: תני לו לסיים.

סתיו שפיר: אולי ככה הוא לא יפריע יותר.

משה גפני: הלאה.

<יובל טלר: בנוסף לעודפים המחויבים בתקציב הסיוע של משרד השיכון תחת סעיף 42, בסך הכול מועברים כ-41 מיליון שקל דירות לטובת זכאי נ"ר – מענקים שאותם מקבלים זכאי דירות נכסי רכישה לרכישת הדירות וכן התקשרויות ארוכות טווח כמו התקשרויות לדיור ציבורי.

סתיו שפיר: למה זה בעודפים?

משה גפני: למה זה בעודפים?

<יובל טלר: בגלל שמוציאים תעודת זכאות לזכאי, והרבה פעמים לוקח זמן לזכאי לקנות את הדירה.

<יובל טלר: לכן נוצרת מחויבות בשנה אחת, אבל הביצוע בפועל הוא בשנה אחרי כן.

סתיו שפיר: כמה זכאים מקבלים כתוצאה מההעברה הזאת?

<חזי כהן: אני אסביר.

<חזי כהן: יש כמאה חמישים זכאים שרשומים כנכים שיש להם זכאות לקבל ואוצ'ר לרכוש דירה.

<חזי כהן: סך הכול עשרים ואוצ'רים כאלה ממומשים השנה.

סתיו שפיר: עשרים?

<חזי כהן: כעשרים שרוכשים בנפרד, ואז הם מקבלים מענק מהמדינה ורוכשים לעצמם דירה.

<חזי כהן: אלה זכאים נכים.

סתיו שפיר: באיזה סכום מדובר?

אראל מרגלית: 41 מיליון שקל.

סתיו שפיר: על עשרים דירות.

<חזי כהן: עשרים דירות זה בערך 20 מיליון שקלים.

אראל מרגלית: אז מה זה 41?

סתיו שפיר: אז מה זה היתר?

<חזי כהן: יש עמלות לחברות הסיוע בשכר דירה, עמלות לבנקים.

<חזי כהן: מתוך תקציב של שני מיליארד שקלים זה העודפים המחויבים.

סתיו שפיר: 20 מיליון זה הדירות ו-21 מיליון זה עמלות?

<חזי כהן: סך הכול עוד עמלות ועוד יתרות בהזמנות לחברות שמנהלות את הסיוע בשכר דירה ויתרות בהזמנות לחברות ולבנקים.

סתיו שפיר: המספר הזה לא קצת מוזר?

סתיו שפיר: 20 מיליון עולות הדירות, ו-21 מיליון עולות העמלות?

סתיו שפיר: גפני, שמעת את זה?

משה גפני: שמעתי.

משה גפני: בסדר, צריך לפנות למשרד ולהגיד לו את הדבר הזה.

משה גפני: מה אתה משיב?

<יובל טלר: אמרתי שיש שתי התקשרויות שונות.

<יובל טלר: מדובר בהתקשרות אחת לטובת מענקים לזכאי דירות נ"ר; התקשרות אחרת בעולם סבסוד העמלות נועדה לסבסוד עמלות עבור משכנתאות שאותן המדינה מעמידה לטובת הזכאים; ובנוסף לזה עמלות שהמדינה משלמת עבור חברות הביצוע בסיוע בשכר דירה וחברות הביצוע בהלוואות משכנתא - - -

סתיו שפיר: תוכלו להוציא לנו בכתב את הפירוט של זה?

סתיו שפיר: איך זה מתחלק כל העמלות האלה?

<יובל טלר: הועבר בנייר.

סתיו שפיר: לא, אמרתם מה הסכום הכולל של העמלות.

סתיו שפיר: אני רוצה את הפירוט של הסכום הזה.

משה גפני: בסדר, רבותי, תעבירו לה בכתב.

משה גפני: אני לא צריך את זה.

<יובל טלר: בנוסף מבוקשת העברה לתקציב הפיתוח של משרד השיכון.

<יובל טלר: זאת העברה בסך 3.7 מיליארד שקל.

<יובל טלר: הסכומים האלה מחולקים לשניים.

<יובל טלר: סכום אחד שייעודו הוא ביצוע של עבודות פיתוח תשתיות על-ידי משרד השיכון.

<יובל טלר: משרד השיכון בתור יזם תכנוני במדינה משווק קרקע באמצעות רשות מקרקעי ישראל, וגובה מהקבלנים הוצאות פיתוח.

<יובל טלר: הוצאות הפיתוח האלה מתנהלות במשק כספי סגור, ולכן מדובר בעודפים בהיקפים גדולים.

<יובל טלר: מכיוון שהמדינה בשנים האחרונות משווקת בהיקפים גדולים עבודות הפיתוח הן בהיקפים אדירים.

<יובל טלר: לכן גם העודפים שמועברים פה הם בהיקפים האמורים.

<יובל טלר: בנוסף מועברים תקציבים במסגרות של משקים כספיים סגורים של הדיור הציבורי הן לקרן הדיור הציבורי עבור רכישה של דירות נוספות למאגר הדירות בדיור הציבורי וכן להסכמי הניהול מול החברות.

משה גפני: תודה רבה.

משה גפני: מי בעד אישור הפנייה 29001?

משה גפני: מי נגד?

משה גפני: מי נמנע?

משה גפני: בעד הסעיף – רוב

משה גפני: נמנעים – אין

משה גפני: בעד- רוב, נגד- 2, אין נמנעים.

משה גפני: הפנייה אושרה.

משה גפני: מי בעד פנייה 42001?

משה גפני: מי נגד?

משה גפני: מי נמנע?

משה גפני: בעד הסעיף – רוב

משה גפני: נמנעים – אין

משה גפני: בעד- רוב, נגד- מיעוט, אין נמנעים.

משה גפני: הפנייה אושרה.

משה גפני: מי בעד פנייה מס' 70002 – מי בעד?

משה גפני: מי נגד?

משה גפני: מי נמנע?

משה גפני: בעד הסעיף – רוב

משה גפני: נמנעים – אין

משה גפני: בעד- רוב, נגד- מיעוט, אין נמנעים.

משה גפני: הפנייה אושרה.

משה גפני: אנחנו חוזרים לחטיבה להתיישבות.

משה גפני: לסתיו שפיר יש שאלה.

משה גפני: תשאלי, ואני אבקש תשובה ממשרד המשפטים.

משה גפני: את נשארת עם הרביזיות?

סתיו שפיר: תלוי בהצבעה.

סתיו שפיר: עוד לא שמעתי את התשובה.

משה גפני: אני שואל לגבי כל אלה שהיו – השיכון, התקשורת, הביטחון.

סתיו שפיר: נגיע להצבעה, נשמע את התשובות ונראה.

סתיו שפיר: הייתה שאלה לגבי דורפמן, והאם משרד המשפטים הסתכל על זה.

סתיו שפיר: שאלה נוספת לגבי מפוני גוש קטיף.

סתיו שפיר: קרוב ל-13 מיליארד שקלים שהוקדשו למטרה הזאת שהיא באמת חשובה לשיקום של המשפחות המפונות, ועדיין יש קרוב לארבע מאות משפחות שנותרו ללא בית.

סתיו שפיר: כשאני שאלתי את מנהלת תנופה מה קרה לכל הכסף הזה, אמרו במנהלת תנופה שיש להם בעיה עם המחשבים כרגע, והם לא יכולים להעביר את הנתונים.

סתיו שפיר: זה היה כבר לפני חמישה חודשים.

סתיו שפיר: עכשיו אני רואה שיש פה עוד העברות לטובת הנושא הזה.

סתיו שפיר: אני רוצה להבין מאיפה מועברים הכספים האלה בדיוק, ואיך 13 מיליארד השקלים שהושקעו בנושא לא הגיעו בסופו של דבר למשפחות המפונות?

סתיו שפיר: זה בנוסף לשאלה של דורפמן.

משה גפני: בבקשה.

<תהילה רוט: במשרד המשפטים אנחנו לא בודקים העברה תקציבית.

<תהילה רוט: ההנחיה שלנו למשרד החקלאות ולמשרד האוצר בתקציב העודפים המחויבים שעובר היא שהעודפים המחויבים יועברו כפוף לכך שההתקשרויות נעשו כדין.

<תהילה רוט: ככל שיש חשש או טענה שהתקשרות כזאת או אחרת היא בניגוד לדין אז אני מסכימה שעל המשרד האחראי לבדוק שניתן לממש את אותה התקשרות.

<תהילה רוט: אני אומרת את זה כשאנחנו עמדנו בחוות הדעת בפירוש על הקושי ועל הליקויים שהיו בהעברת הכספים וחלוקת כספים על-ידי החטיבה להתיישבות.

<תהילה רוט: בין היתר על רקע הדברים האלה ניתנה חוות הדעת שהחטיבה לא תוכל לחלק את זה.

משה גפני: תודה רבה.

משה גפני: חבר הכנסת מיקי רוזנטל, בבקשה.

סתיו שפיר: מישהו ממשרד האוצר בדק את זה?

<תהילה רוט: חשבת חקלאות.

משה גפני: גברת רוט, לא עונים על שאלות בלי אישור של היושב-ראש.

יהודה גליק: לא קיבלת תשובה לשאלה השנייה על מפוני גוש קטיף.

משה גפני: סליחה, לא שמעתי.

משה גפני: חשבתי שהיא סיימה.

<עלי בינג: אני אנסה להתייחס.

<עלי בינג: אני מאגף תקציבים.

<עלי בינג: אני רק רוצה להוסיף - -

משה גפני: לא להוסיף על מה שלא צריך.

משה גפני: היא שאלה שאלה על מפוני גוש קטיף.

<עלי בינג: אני מבין.

<עלי בינג: אני רק רוצה לומר משפט על מה שנאמר קודם.

<עלי בינג: התקציב שהוועדה מבקשת לאשר היום הוא תקציב שעובר למשרד החקלאות, לא לחטיבה ישירות.

<עלי בינג: משרד החקלאות מתקשר בהסכם מול החטיבה, וחשבת חקלאות מאשרת את המעבר הזה לחטיבה להתיישבות רק לאחר הביצוע.

סתיו שפיר: זאת אומרת השר אריאל בעצמו יעביר לחבר שלו דורפמן.

סתיו שפיר: הוא לא צריך את התיווך של החטיבה להתיישבות.

בצלאל סמוטריץ': לא, לא, השר אריאל יעביר אלי, ואני אעביר לדורפמן.

משה גפני: די, די.

<עלי בינג: בכל הנוגע למפוני גוש קטיף, אני לא רפרנט של מנהלת תנופה, ולכן אני לא יכול לענות בשמה של מנהלת תנופה.

<עלי בינג: ככל שרוצים לקבל ממנה נתונים - -

סתיו שפיר: גם תנופה כפופה למשרד החקלאות במקרה.

סתיו שפיר: איכשהו יצא.

<עלי בינג: נכון.

סתיו שפיר: אז איך אתה לא יודע מה קרה עם הכסף של מנהלת תנופה?

<עלי בינג: אז אני מסביר שאצלנו זה נשאר בידי רפרנט אחר.

<עלי בינג: אני משרד האוצר, אני לא משרד החקלאות.

<עלי בינג: ככל שרוצים לקבל נתונים ממנהלת תנופה אני בטוח שאפשר להעביר.

<עלי בינג: להבנתי, הכספים הללו לא קשורים למנהלת תנופה.

<עלי בינג: אלה כספים שהוגשו דרך החטיבה לסיוע למפונים.

סתיו שפיר: - - -

משה גפני: לא לענות.

משה גפני: היא אפילו לא מסתכלת עלי.

משה גפני: אני מבקש לתת תשובה בכתב לחברת הכנסת סתיו שפיר.

משה גפני: חבר הכנסת רוזנטל, בבקשה.

מיקי רוזנטל: אני מבקש לשאול את משרד המשפטים.

מיקי רוזנטל: יש לי פה הפירוט שאישרתם של החטיבה להתיישבות.

מיקי רוזנטל: יש חילוקי דעות, אבל זה לא חשוב.

מיקי רוזנטל: יש דברים ציבוריים – רחובות, תאורה ובתי כנסת והכול נראה ציבורי, וזה בסדר.

מיקי רוזנטל: יש כמה סעיפים שנוגעים לאנשים פרטיים.

מיקי רוזנטל: למשל אני קורא סעיף 4610201 – מבנה מגורים פרטי; נטע – מכשיר נייד – סעיף 4610401.

מיקי רוזנטל: מה פתאום החטיבה להתיישבות מממנת מחשבים?

מיקי רוזנטל: סעיף 4610401 – ריהוט משרדי.

מיקי רוזנטל: ועוד כאלה דוגמות שנוגעות לאנשים פרטיים - -

סתיו שפיר: נכון מאוד.

בצלאל סמוטריץ': - - -

מיקי רוזנטל: - - למשל, סעיף 4610206 – פיקוח התאמת מבנה מגורים פרטי, לא ציבורי - -

משה גפני: בצלאל, רגע, יש פה החטיבה להתיישבות.

משה גפני: הם יענו.

מיקי רוזנטל: אני שואל איך זה יכול להיות שמשרד המשפטים מאשר העברת כספים לגורמים פרטיים.

מיקי רוזנטל: זה נשמע לי, על-פניו לא חוקי ולא סביר.

משה גפני: תשובה.

<ירון שיינין: אין לי כל ה - -

מיקי רוזנטל: מה זה אין לך?

משה גפני: שם ותפקיד.

<ירון שיינין: אני סמנכ"ל החטיבה להתיישבות.

<ירון שיינין: בתי מגורים בבית-אל זה יכול להיות העתקה של המבנים של האולפנה.

<ירון שיינין: אנחנו מבצעים, לפי החלטת הממשלה.

<ירון שיינין: אנחנו קבלן בזרוע של הממשלה לביצוע פעולות על-ידי הממשלה עבור הממשלה.

<ירון שיינין: אם זה בית מגורים בבית-אל זה מבנה שהועתק, על-פי החלטת ממשלה.

<ירון שיינין: יש גם מבנים באתרים זמניים בפריפריה כדי לאפשר לחבר'ה לצעירים.

<ירון שיינין: לפני שהם מסוגלים לבנות את ביתם ולפתח את משקם אנחנו מסייעים להם בבתי מגורים.

<ירון שיינין: בתי המגורים נשארים רכוש של הממשלה.

<ירון שיינין: הם לא עוברים להיות רכוש פרטי, ואנחנו מנהלים את המבנים האלה בגביית שכר דירה עבור הממשלה, עבור משרד השיכון.

משה גפני: למה אתם עושים את זה?

משה גפני: למה אתם לא עושים את זה לאנשים במקומות אחרים?

<ירון שיינין: אנחנו עושים את זה רק בסקטור הכפרי באזור הפריפריה.

משה גפני: אם יש למשל מושב תפרח בנגב, אתם גם תעשו לו את זה?

<ירון שיינין: אנחנו עושים את זה בעיקר ביישובים חדשים שאליהם מגיעים חבר'ה צעירים, בעיקר בערבה.

סתיו שפיר: איפה יש פה מהערבה?

סתיו שפיר: כל מה שאנחנו עוברים עליהם זה בהתנחלויות.

סתיו שפיר: כל השמות הפרטיים שיש כאן ברשימה: טלי פאג', ז'אן אהרון, כהן שלום – כולם מאיתמר וכדומה.

סתיו שפיר: אלה השמות שנמצאים פה.

סתיו שפיר: זה מופיע בטבלה.

משה גפני: רגע, רגע.

<ירון שיינין: אני לא יודע מה זה שמות פרטיים של אנשים.

מיקי רוזנטל: אתה יכול להסביר איך מחשב קשור להתיישבות?

בצלאל סמוטריץ': - - - לאנשים פרטיים.

<ירון שיינין: אנחנו מסייעים גם במיזמים של אנשים פרטיים ועל-פי קולות - - - שהחטיבה להתיישבות - -

סתיו שפיר: אז למה אמרת שזה בערבה אם כל השמות פה זה התיישבות?

<ירון שיינין: כמו שאת יודעת אנחנו מטפלים בערבה וגם ביהודה ושומרון.

סתיו שפיר: אבל זה כל השמות שמופיעים בהעברה הזאת.

סתיו שפיר: בסדר, אתם אמורים לטפל גם בערבה, אבל הכסף שאתם רוצים להעביר עכשיו – כמו שציין חבר הכנסת רוזנטל נכון – יש פה הרבה שמות פרטיים.

סתיו שפיר: אני מסתכלת על הטבלה הזאת.

סתיו שפיר: זה מול העיניים שלי, והם כולם ביהודה ושומרון.

בצלאל סמוטריץ': גברת שפיר, ממשלת ישראל - - -

משה גפני: בצלאל, לא קיבלת רשות דיבור, וגם היא לא קיבלה.

משה גפני: למה מחשבים?

מיקי רוזנטל: איך מחשבים וציוד משרדי קשור להתיישבות?

משה גפני: למה מחשבים וציוד משרדי?

<ירון שיינין: אני אומר שוב – הציוד המשרדי, אני לא יודע, אולי זה ציוד משרדי עבורנו.

מיקי רוזנטל: אני מקריא לך את הסעיף.

משה גפני: בסדר, הקראת.

<ירון שיינין: אין לי פה הטבלה, אבל כל ההתקשרויות שלנו במיזמים מול יזמים פרטיים מתבצעות על-ידי קולות קוראים שאנחנו מפרסמים בין המתיישבים.

<ירון שיינין: יש ועדה ציבורית שמאשרת כל פרויקט.

<קריאות: - - -

<ירון שיינין: שותפים יועצים משפטיים וחשבת האוצר.

מיקי רוזנטל: זה ממש לא בסדר.

מיקי רוזנטל: זה ממש לא שייך להתיישבות.

משה גפני: מי בעד אישור הבקשה 33001 ו-33002?

משה גפני: מי נגד?

משה גפני: מי נמנע?

מיקי רוזנטל: זה לא שייך להתיישבות.

סתיו שפיר: ממש הזיה מוחלטת.

סתיו שפיר: להעביר לאנשים פרטיים.

סתיו שפיר: לחברים של סמוטריץ'.

משה גפני: הצבעה.

משה גפני: בעד סעיפים 33001, 33002 – רוב

משה גפני: נמנעים – אין

משה גפני: בעד- רוב, נגד- 3, אין נמנעים.

משה גפני: הסעיפים אושרו.

משה גפני: תודה רבה.